ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О НАКНАДАМА ЗА КОРИШЋЕЊЕ ЈАВНИХ ДОБАРА

Члан 1.

У Закону о накнадама за коришћење јавних добара („Службени гласник РС”, бр. 95/18 и 49/19), у члану 5. став 1. тачка 1) речи: „основних геолошких истраживањаˮ замењују се речима: „основних и примењених геолошких истраживања која су рађена за потребе Републике Србијеˮ.

Члан 2.

У члану 10. у уводној реченици после речи: „накнадеˮ додају се речи: „за коришћење података и документације геолошких истраживањаˮ.

Члан 3.

У члану 36. тачка 2) мења се и гласи:

„2) обавља енергетске делатности производње деривата нафте и трговине нафтом, дериватима нафте, биогоривима, биотечностима, компримованим природним гасом, утечњеним природним гасом и водоником и има лиценцу за обављање тих делатности у складу са законом којим се уређује енергетика.ˮ.

Члан 4.

У члану 37. тачка 2) после речи: „ложењеˮ додају се запета и речи: „компримовани природни гас и утечњени природни гасˮ.

У тачки 3) реч: „енергију;ˮ замењује се речима: „енергију и природни гас.ˮ.

Тачка 4) брише се.

Додаје се став 2, који гласи:

„Изузетно, за испоручену количину електричне енергије купцу произвођачу основица накнаде за унапређење енергетске ефикасности је утрошена електрична енергија која се утврђује у складу са прописима којима се уређује коришћење обновљивих извора енергије изражена у kWh.”.

Члан 5.

У члану 38. став 2. мења се и гласи:

„Висина накнаде из става 1. овог члана усклађује се једном годишње са Програмом финансирања активности и мера унапређења енергетске ефикасности, који се доноси у складу са законом којим се уређују енергетска ефикасност и рационална употреба енергије, у року од 15 дана од дана доношења тог програма.ˮ.

Члан 6.

Члан 39. мења се и гласи:

„Члан 39.

Утврђивање накнаде за унапређење енергетске ефикасности за испоручену електричну енергију и/или природни гас крајњем купцу/потрошачу врши обвезник накнаде из члана 36. тачка 1) овог закона приликом испостављања рачуна за испоручену електричну енергију и/или природни гас.

Утврђивање накнаде за унапређење енергетске ефикасности купцу произвођачу електричне енергије врши енергетски субјект који има лиценцу за обављање енергетске делатности снабдевања електричном енергијом приликом испостављања рачуна за електричну енергију.

Количина електричне енергије којa је основица за утврђивање накнаде из става 1. овог члана, утврђује се на основу очитавања потрошње преко мерних уређаја на месту примопредаје, у складу са законом којим се уређује област енергетике.

Количина електричне енергије која је основица за утврђивање накнаде из става 2. овог члана, утврђује се на основу утрошене електричне енергије обрачунате у складу са законом којим се уређује коришћење обновљивих извора енергије.

Количина обрачунске енергије природног гаса која је основица за утврђивање накнаде из става 1. овог члана за испоручени природни гас, утврђује се преко мерних уређаја на месту примопредаје, у складу са прописом којим се уређују услови испоруке и снабдевања природним гасом.

Енергетски субјект који набавља природни гас ради компримовања или утечњавања у сврху даље продаје компримованог природног гаса или утечњеног природног гаса, не сматра се крајњим купцем природног гаса у смислу закона којим се уређује енергетика.

Утврђивање накнаде за унапређење енергетске ефикасности за испоручени компримовани природни гас и утечњени природни гас врши обвезник накнаде из члана 36. тачка 2) овог закона приликом испостављања рачуна за испоручене енергенте крајњем купцу.

Утврђивање накнаде за унапређење енергетске ефикасности за испоручене деривате нафте, врши обвезник накнаде из члана 36. тачка 2) овог закона приликом стављања у промет деривата нафте.

Стављањем у промет деривата нафте сматра се промет деривата нафте уређен чланом 32. став 3. овог закона.

За деривате нафте који се увозе ради стављања на тржиште у Републици Србији, надлежни царински орган је дужан да утврди обавезу плаћања накнаде при увозу, на дан обрачуна увозних дажбина.

Основица за утврђивање износа накнаде се умањује за количину електричне енергије, откупљену по подстицајној цени од произвођача који имају статус повлашћеног произвођача електричне енергије у складу са законом којим се уређује коришћење обновљивих извора енергије и законом којим се уређује енергетска ефикасност и рационална употреба енергије.

Ако обвезник накнаде не обрачуна накнаду, односно обрачун накнаде не достави на прописаном обрасцу и у прописаном року органу, односно организацији за финансирање и подстицање енергетске ефикасности, месечну обавезу утврђује тај орган, односно организација на основу извештаја достављеног у претходном месецу, односно уколико тај извештај не постоји на основу просечног обрачуна накнаде исказане у достављеним извештајима у претходним периодима.

Накнада за унапређење енергетске ефикасности утврђује се као производ количине енергената/енергије испоручене крајњим купцима и висине накнаде из члана 38. овог закона.

Накнада за унапређење енергетске ефикасности за утрошену електричну енергију код купца произвођача утврђује се као производ утрошене електричне енергије, утврђене у складу са прописима којима се уређује коришћење обновљивих извора, и висине накнаде из члана 38. овог закона.ˮ.

Члан 7.

У члану 41. став 1. мења се и гласи:

„Обрачун утврђене накнаде за унапређење енергетске ефикасности на прописаном обрасцу, обвезник накнаде доставља органу, односно организацији за финансирање и подстицање енергетске ефикасности, и то:

1) месечни обрачун најкасније последњег дана у месецу за претходни месец;

2) годишњи обрачун најкасније до 31. јануара текуће године за претходну годину.ˮ.

Члан 8.

После члана 41. додају се назив члана 41а и члан 41а, који гласе:

„Ослобођења

Члан 41а

Накнаду за унапређење енергетске ефикасности не плаћају:

1) енергетски субјект који има лиценцу за обављање енергетске делатности производње деривата нафте у случајевима из члана 35. овог закона;

2) енергетски субјект који има лиценцу за обављање енергетске делатности производње електричне енергије за електричну енергију која се користи за балансирање система;

3) енергетски субјект који има лиценцу за обављање енергетске делатности преноса електричне енергије и управљање преносним системом за електричну енергију која се користи за обезбеђивање системских услуга;

4) енергетски субјект који има лиценцу за обављање енергетске делатности преноса електричне енергије и управљање преносним системом, енергетски субјект за обављање енергетске делатности дистрибуције електричне енергије и управљање дистрибутивним системом, односно за обављање енергетске делатности дистрибуције електричне енергије и управљање затвореним дистрибутивним системом, за електричну енергију која се користи за обезбеђивање сигурног рада преносног и дистрибутивног система и за надокнаду губитака у преносном и дистрибутивном систему;

5) енергетски субјект за количину обрачунске енергије природног гаса и утечњеног природног гаса коју је испоручио крајњем купцу а који се користи као сировина за производњу.

Купац је дужан да за сврху ослобођења из става 1. тачке 5) овог члана достави енергетском субјекту писмену изјаву да ће набављени природни гас, односно утечњени природни гас користити као сировину у производњи.ˮ.

Члан 9.

У члану 43. став 1. запета и речи: „односно лице које је извршило промену намене пољопривредног земљишта без претходно плаћене накнаде за промену наменеˮ бришу се.

У ставу 2. речи: „посебним актом јединице локалне самоуправеˮ замењују се речима: „одговарајућим планским документомˮ.

После става 2. додаје се нови став 3, који гласи:

„Промена намене пољопривредног земљишта може се вршити и без одговарајућег планског документа из става 2. овог члана у случају пошумљавања, као и у случају подизања пољозаштитних појасева.ˮ.

Досадашњи став 3. постаје став 4.

Члан 10.

У члану 44. став 1. мења се и гласи:

„Основица за промену намене пољопривредног земљишта утврђује се на основу просечне цене квадратног метра пољопривредног земљишта у одговарајућој, односно граничној зони, одређене актом јединице локалне самоуправе за потребе утврђивања пореза на имовину за годину у којој се утврђује накнада.ˮ.

Став 2. брише се.

Досадашњи ст. 3. и 4. постају ст. 2. и 3.

Члан 11.

У члану 46. став 3. мења се и гласи:

„У случају када је пољопривредном земљишту планским документом промењена намена у грађевинско, оно се до привођења намени користи за пољопривредну производњу, а обвезник накнаде је дужан да плати накнаду за промену намене пољопривредног земљишта пре издавања грађевинске дозволе.ˮ.

Члан 12.

У члану 47. став 1. тачка 2) речи: „и ако не поседује друго одговарајуће пољопривредно земљиштеˮ бришу се.

Тачка 8) мења се и гласи:

„8) пошумљавања пољопривредног земљишта, без обзира на класу;ˮ.

Став 2. мења се и гласи:

„Економски објекти у смислу става 1. тачка 2) овог члана су објекти који се користе за примарну пољопривредну производњу, односно који су у функцији примарне пољопривредне производње, и то: објекти за смештај механизације, репроматеријала, смештај и чување готових пољопривредних производа, стаје за гајење животиња, објекти за потребе грејања и приказивање старих аутохтоних сорти биљних култура и раса домаћих животиња, објекти за гајење печурки, пужева и риба.ˮ.

Став 4. мења се и гласи:

„Уз захтев из става 3. овог члана обвезник накнаде, поред документације из члана 46. став 2. овог закона, подноси и следећу документацију:

1) податак о површини за коју се врши промена намене и идејни пројекат објекта у случају изградње објекта;

2) податке о условима становања и члановима породичног домаћинства у случају изградње породичног стамбеног објекта из става 1. тачка 1) овог члана;

3) копију планског документа или одлуке надлежног органа у случају када је промена намене извршена до дана ступања на снагу Закона о пољопривредном земљишту („Службени гласник РС”, број 49/92);

4) доказ надлежног органа о идентификацији парцеле у случају из тачкe 3) овог стaвa.ˮ.

Члан 13.

У члану 54. тачка 3) брише се.

Члан 14.

У члану 63. став 1. речи: „којем је корисник шума и шумског земљишта шумско земљиште дао на коришћењеˮ замењују се речима: „које користи шумско земљиште у државној својиниˮ.

У ставу 2. тач. 2), 3) и 4) мењају се и гласе:

„2) постављене подземне и надземне објекте и водове комуналне и енергетске инфраструктуре, као и постављену инфраструктуру за електронске комуникације;

3) постављене објекте за обављање делатности, односно за други начин коришћења шумског земљишта у сврху обављања делатности;

4) постављене објекте и коришћење земљишта за сопствене потребе физичких лица (викенд куће и окућнице које нису зидане и немају темељ);ˮ.

У ставу 3. реч: „иˮ брише се.

Члан 15.

У члану 67. тачка 7) брише се.

Члан 16.

У члану 85. став 2. тачка 3) после речи: „уговора)ˮ додају се запета и речи: „као и управљач јавног пута, односно управљач железничке инфраструктуре на основу посебног закона или оснивачког акта;”.

Додаје се став 3, који гласи:

„Изузетно од става 1. тач. 1), 2) и 3) овог члана, обвезник накнаде за одводњавање није физичко лице и предузетник - власник, односно корисник земљишта и објеката на мелиорационом подручју одређеном у складу са законом којим се уређују воде, и то:

1) земљишта уписаног у Регистар пољопривредних газдинстава у складу са законом којим се уређује пољопривреда и рурални развој (у даљем тексту: Регистар пољопривредних газдинстава);

2) објекта уписаног у Централни регистар објеката у складу са законом којим се уређује безбедност хране, ако је истовремено уписан и у Регистар пољопривредних газдинстава;

3) објекта уписаног у Регистар објеката, односно Регистар одобрених објеката у складу са законом којим се уређује ветеринарство ако је истовремено уписан и у Регистар пољопривредних газдинстава.ˮ.

Члан 17.

У члану 88. после става 3. додаје се нови став 4, који гласи:

„ Министарство у чијој су надлежности послови пољопривреде дужно је да на захтев јавног водопривредног предузећа доставља податке о лицима, односно објектима уписаним у Регистар пољопривредних газдинстава, Централни регистар објеката и Регистар објеката, односно Регистар одобрених објеката.ˮ.

Досадашњи ст. 4 - 11. постају ст. 5 - 12.

Члан 18.

Назив члана 109. и члан 109. мењају се и гласе:

„Ослобођења и олакшице

Члан 109.

Накнаде за коришћење заштићеног подручја ослобађају се:

1) физичка лица која имају пребивалиште у заштићеном подручју, и то: за улазак, коришћење моторног возила и за коришћење непокретности у заштићеном подручју у којој имају пребивалиште;

2) физичка лица која су запослена на простору заштићеног подручја, која обављају послове или врше службене радње у заштићеном подручју, и то: за улазак и коришћење моторног возила;

3) деца предшколског узраста за посету заштићеном подручју;

4) физичка лица са инвалидитетом и посебним потребама за улазак/посету и коришћење моторног возила у заштићеном подручју;

5) пензионери са најнижим износом пензије у смислу закона којим се уређује пензијско и инвалидско осигурање уз подношење доказа – последњег примљеног чека од пензије за улазак и коришћење моторног возила;

6) корисници код којих су, услед елементарне непогоде или других разлога, наступиле околности које битно отежавају услове рада и пословања за време трајања тих околности;

7) обвезници за постављање и коришћење привремених објеката за пчеларство;

8) корисници ствари у јавној својини који обављају активности од општег интереса који за обављање тих активности користе непокретности посебне намене које су у посебном режиму у складу са законом.

Обвезници накнаде чије активности су утврђене програмом управљања заштићеним подручјем и непосредно доприносе унапређењу стања, презентацији и промоцији вредности заштићеног подручја могу да остваре право на олакшицу само за те активности на основу поднетог захтева и под условом да испуњавају прописане критеријуме.

Право на олакшицу из става 2. овог члана, за период за који се обрачунава накнада, утврђује решењем управљач заштићеног подручја.

На решење из става 3. овог члана може се изјавити жалба министарству у чијој су надлежности послови заштите животне средине (када је заштићено подручје проглашено актом Владе), односно органу у чијој су надлежности послови заштите животне средине аутономне покрајине (када је заштићено подручје проглашено актом Владе а налази се на територији аутономне покрајине, односно када је проглашено актом надлежног органа аутономне покрајине), односно органу у чијој су надлежности послови заштите животне средине јединице локалне самоуправе (када је заштићено подручје проглашено актом јединице локалне самоуправе).

Активности које непосредно доприносе унапређењу стања, презентацији и промоцији вредности заштићеног подручја, критеријуме за остваривање права на олакшицу, и ближи поступак остваривања права на олакшицу, укључујући рокове за подношење захтева, као и рок за одлучивање по поднетом захтеву, прописује министар у чијој су надлежности послови заштите животне средине.ˮ.

Члан 19.

У члану 116. став 1. тачка 3) мења се и гласи:

„3) накнада за пластичне кесе.ˮ.

У ставу 2. после речи: „прашкасте материјеˮ запета се брише и додаје се реч: „иˮ, а речи: „и пластичне кесеˮ бришу се.

Члан 20.

У члану 120. став 12. мења се и гласи:

„Против решења из става 1. овог члана може се изјавити жалба Влади, преко министарства у чијој су надлежности послови заштите животне средине, у року од 15 дана од дана пријема решења.ˮ.

Члан 21.

У члану 129. речи: „биoрaзгрaдивих кeсаˮ замењују се речима: „компостабилних кеса по стандарду SRPS EN 13432:2005ˮ.

Додаје се став 2, који гласи:

„Пластичне кесе, у смислу овог закона, су амбалажа израђена од пластичног материјала, са ручком или без ручке доступне у малопродајном објекту које су намењене за ношење робе или производа.ˮ.

Члан 22.

У члану 132. став 7. мења се и гласи:

„Против решења из става 1. овог члана може се изјавити жалба Влади, преко министарства у чијој су надлежности послови заштите животне средине, у року од 15 дана од дана пријема решења.ˮ.

Члан 23.

У члану 134. став 1. мења се и гласи:

„Обвезник накнаде за заштиту и унапређивање животне средине је:

1) правно лице, предузетник и огранак страног правног лица које обавља одређене активности које утичу на животну средину;

2) власник теретних возила, односно лица која обављају транспорт нафте и нафтних деривата, односно сировина, производа и полупроизвода хемијских и других опасних материја из индустрије или за индустрију, односно транспорт сировина, производа и полупроизвода хемијских и других опасних материја намењених даљој продаји из складишта, на територији јединице локалне самоуправе са статусом угрожене животне средине на подручју од значаја за Републику Србију.ˮ.

У ставу 2. речи: „количини загађења, односноˮ бришу се и речи: „као и критеријуме који су од значаја за утицај физичких лица на животну средину,ˮ бришу се.

Додају се ст. 3, 4, 5. и 6, који гласе:

„Под обављањем активности подразумева се обављање делатности правног лица, предузетника и огранка страног правног лица у седишту и издвојеним пословним јединицама.

Под издвојеном пословном јединицом, у смислу овог закона, подразумевају се пословни простор и пословне просторије изван седишта у којима обвезник обавља делатност, као и земљиште и просторије на земљишту које служe за обављање делатности.

Издвојеном пословном јединицом се сматра и обављање делатности на градилишту у непрекидном трајању дужем од 12 месеци.

Под степеном негативног утицаја који настаје обављањем активности сматра се непосредан, као и посредан утицај делатности коју обавља обвезник накнаде на загађивање животне средине (воде, ваздуха, земљишта, шумa, геолошких ресурса, биљног и животињског света) којима се уносе загађујуће материје или енергија у животну средину (стварање буке, вибрације, јонизујућег и нејонизујућег зрачења), који има или може имати штетне последице на квалитет животне средине и здравље људи.ˮ.

Члан 24.

У члану 135. став 1. речи: „количина загађења, односноˮ бришу се.

Став 2. мења се и гласи:

„Основица накнаде за заштиту и унапређивање животне средине за транспорт нафте и нафтних деривата, односно сировина, производа и полупроизвода хемијских и других опасних материја из индустрије или за индустрију, односно транспорт сировина, производа и полупроизвода хемијских и других опасних материја намењених даљој продаји из складишта, на територији јединице локалне самоуправе са статусом угрожене животне средине на подручју од значаја за Републику Србију је количина терета, односно носивост транспортног средства уколико не постоје подаци о количини терета приликом транспорта изражена у тонама (t).ˮ.

Члан 25.

Члан 136. мења се и гласи:

„Члан 136.

Максимална висина накнаде за заштиту и унапређивање животне средине прописана је у Прилогу 6, Табела 2. овог закона.

Висина накнаде из члана 134. став 1. тачка 1) овог закона прописује се актом Владе, а висину накнаде за заштиту и унапређивање животне средине из члана 134. став 1. тачка 2) овог закона својим актом утврђује јединица локалне самоуправе.ˮ.

Члан 26.

Члан 137. мења се и гласи:

„Члан 137.

Утврђивање накнадe за заштиту и унапређивање животне средине обвезнику из члана 134. став 1. тачка 1) овог закона врши орган јединице локалне самоуправе у чијој су надлежности утврђивање, контрола и наплата јавних прихода (у даљем тексту: надлежни орган ЈЛС), решењем за календарску годину, сразмерно периоду обављања активности на територији јединице локалне самоуправе, односно градске општине у граду чијим посебним актима је то уређено.

Изузетно правном лицу, односно предузетнику и огранку страног правног лица накнада се не утврђује за календарску годину у којој је основано, односно регистровано.

Надлежни орган ЈЛС може накнаду за заштиту и унапређивање животне средине утврдити на основу пријаве, биланса, пословних књига и евиденција, рачуноводствених исказа, пословне документације и других исправа којима располаже јединица локалне самоуправе, прикупљене од обвезника или трећих лица, као и сваког другог доказног средства којим се чињенице могу утврдити.

Утврђивање и плаћање накнаде из члана 134. став 1. тачка 2) овог закона врши обвезник, на основу висине накнаде прописане актом јединице локалне самоуправе, пре преузимања или испоруке робе.

Накнада из става 1. овог члана се плаћа тромесечно, у износу утврђеном решењем, сразмерно броју дана у тромесечју за које се накнада плаћа у односу на обавезу утврђену за календарску годину, у року од 15 дана од дана истека тромесечја, на прописани уплатни рачун јавних прихода.

До доспелости обавезе по решењу о утврђивању накнаде из става 1. овог члана, обвезник накнаде плаћа аконтациoно у висини обавезе за последње тромесечје претходне године.

Позитивну разлику између накнаде из става 1. овог члана утврђене решењем надлежног органа и аконтационо плаћене накнаде за тромесечје за које је обавеза накнаде доспела, обвезник је дужан да плати у року од 15 дана од дана достављања првостепеног решења о утврђивању накнаде.

Ако је обвезник аконтационо платио више накнаде из става 1. овог члана, него што је био дужан да плати према обавези утврђеној решењем, више плаћена накнада користи се за намирење накнаде за наредно тромесечје или се враћа обвезнику на његов захтев.

Ако се по протеку календарске године обвезнику утврди накнада из става 1. овог члана за ту годину, утврђена накнада се плаћа у року од 15 дана од дана достављања решења.

Прoтив рeшeњa из става 1. oвoг члaнa мoжe сe изjaвити жaлбa министарству у чијој су надлежности послови финансија, прeкo надлежног органа јединице локалне самоуправе.

Жалба не одлаже извршење решења.

Укупан износ накнаде коју обвезник из члана 134. став 1. тачка 1) овог закона плаћа не може бити већи од 0,4% укупног прихода у претходној години.

За паушално опорезованог предузетника под укупним приходом сматра се паушално утврђен приход решењем пореског органа за претходну годину.ˮ.

Члан 27.

Члан 138. мења се и гласи:

„Члан 138.

Обвезник накнаде за заштиту и унапређивање животне средине из члана 134. став 1. тачка 1) овог закона, дужан је да поднесе пријаву са подацима од значаја за утврђивање накнаде надлежном органу ЈЛС на чијој територији обвезник накнаде обавља активност до 30. априла.

Обвезник накнаде за заштиту и унапређивање животне средине из члана 134. став 1. тачка 2) овог закона за преузимања, односно испоруке робе у току месеца подноси пријаву надлежном органу ЈЛС, односно градске управе до 15. у наредном месецу.

Обвезник који је почео да обавља делатност, обвезник који је регистровао привремени прекид или престао да обавља делатност дужан је да органу надлежном за утврђивање накнаде из става 1. овог члана, у року од 15 дана од дана регистровања промене, достави на прописаном обрасцу податке од значаја за утврђивање накнаде.

Изглед, садржину и начин достављања пријавa из ст. 1, 2. и 3. овог члана ближе уређује министар у чијој су надлежности послови заштите животне средине.ˮ.

Члан 28.

После члана 138. додају се назив члана 138а и члан 138а, који гласе:

„Oслобођења

Члан 138а

Накнаду за заштиту и унапређивање животне средине не плаћа:

1) директни и индиректни корисник буџетских средстава, стамбене заједнице и организације обавезног социјалног осигурања;

2) предузетник за време прекида обављања делатности које региструје у складу са законом о регистрацији;

3) удружење – недобитна организација, црквa и верскa заједницa, које се финансира искључиво од чланарина, чланских доприноса, донација, дотација, субвенција и сл;

4) управљач националног парка, јавно предузеће које газдује шумама и шумским земљиштем.

Лица из става 1. тач. 1) и 4) овог члана немају обавезу подношења пријаве из члана 138. став 1. овог закона, укључујући и лица из става 1. тачкa 3) овог члана у случају када се финансираjу искључиво од донација, дотација, субвенција, чланарина, чланских доприноса, и сл.ˮ.

Члан 29.

У члану 140. став 1. запета и речи: „односно носилац дозволе за лекˮ бришу се.

После става 1. додаје се нови став 2, који гласи:

„Изузетно од става 1. овог члана физичко лице које производе који после употребе постају посебни токови отпада увози за сопствене потребе није обвезник накнаде, осим када увози производе из става 3. тачка 5) овог члана.ˮ.

У досадашњем ставу 2, који постаје став 3, тачка 2) подтачка (1) мења се и гласи:

„(1) увезене и произведене стартере (оловно-киселе) за моторна возила (аутомобиле, аутобусе, камионе, мотоцикле и др.), пољопривредне и грађевинске машине, приколице, летилице, вучене машине, друге машине и уређаје и остале сличне производе, стављене на тржиште као посебан производ;ˮ.

После подтачке (1) додаје се подтачка (1а), која гласи:

„(1а) стартере (оловно-киселе) које су саставни део увезених или произведених моторних возила (аутомобила, аутобуса, камиона, мотоцикала и др.), пољопривредних и грађевинских машина, приколица, летилица, вучених машина, других машина и уређаја, и осталих сличних производа;ˮ.

Тачка 5) мења се и гласи:

„5) возила категорије М1, N1, L2 и L6, у складу са прописима који уређују безбедност саобраћаја на путевима.ˮ.

Тачка 6) брише се.

Досадашњи став 3. постаје став 4.

Члан 30.

У члану 141. став 1. тачка 4) речи: „односно у проценту од ПДВ-аˮ замењују се речима: „односно износ ПДВ-а по комадуˮ.

У тачки 5) после речи: „хомологацији возилаˮ додају се запета и речи: „односно саобраћајној дозволиˮ, a тачка и запета на крају замењују се тачком.

Тачка 6) брише се.

Члан 31.

У члану 142. речи: „Табеле 1-6ˮ замењују се речима: „Табеле 1-5ˮ.

Члан 32.

У члану 143. став 1. после речи: „Извештаја Агенције за заштиту животне срединеˮ додају се запета и речи: „осим за производе из члана 140. став 3. тачка 5) овог закона за које утврђивање врши надлежни царински органˮ.

У ставу 3. тачка 2) после речи: „прописимаˮ додају се запета и речи: „осим за производе из члана 140. став 3. тачка 5) овог законаˮ.

После става 3. додаје се нови став 4, који гласи:

„Изузетно од става 3. овог члана, накнаду за производе из члана 140. став 3. тачка 5) овог закона утврђује надлежни царински орган, на дан обрачуна увозних дажбина.ˮ.

Досадашњи став 4, који постаје став 5, мења се и гласи:

„Обрачуната накнада из става 3. овог члана плаћа се тромесечно, у року од 15 дана по истеку календарског тромесечја, а за увозне производе из члана 140. став 3. тачка 5) овог закона, накнада се плаћа у складу са прописима којима се уређује наплата увозних дажбина.ˮ.

У досадашњим ст. 5. и 6, који постају ст. 6. и 7, после речи: „који се,ˮ додају се речи: „у складу са ставом 1. овог члана,ˮ.

Досадашњи став 7, који постаје став 8, мења се и гласи:

„Против решења из става 1. овог члана може се изјавити жалба Влади, преко министарства у чијој су надлежности послови заштите животне средине, у року од 15 дана од дана пријема решења.ˮ.

Члан 33.

У члану 144. став 1. запета и речи: „осим обвезника - физичког лица,ˮ бришу се.

Став 2. брише се.

Досадашњи ст. 3. и 4. постају ст. 2. и 3.

У досадашњем ставу 5, који постаје став 4, речи: „става 4.ˮ замењују се речима: „става 3.ˮ, а после речи: „увезених производаˮ додају се запета и речи: „осим за обвезника – увозника производа који после употребе постају посебни токови отпада из члана 140. став 3. тачка 5) овог законаˮ.

У досадашњем ставу 6, који постаје став 5, речи: „става 4.ˮ замењују се речима: „става 3.ˮ, у тачки 4) речи: „став 2.ˮ замењују се речима: „став 3.ˮ.

У тачки 8) тачка на крају замењује се тачком и запетом.

Додаје се тачка 9), која гласи:

„9) производа који су увезени за службене потребе страних дипломатско - конзуларних представништава (у даљем тексту ДКП), личне потребе шефова страних ДКП, укључујући и чланове њихових породица.ˮ.

Досадашњи став 7, који постаје став 6, мења се и гласи:

„Министар у чијој су надлежности послови заштите животне средине прописује садржину обрасца дневне евиденције и годишњег извештаја, као и начин достављања годишњег извештаја Aгенцији из ст. 2. и 3. овог члана.ˮ.

Члан 34.

У члану 146. став 1. тачкa 5) тачка на крају се замењује тачка запетом.

Додају се тач. 6)-14). које гласе:

„6) производе који су увезени ради оплемењивања и извоза;

7) производе који су увезени ради даљег извоза, у складу са законом којим се уређује спољнотрговински промет и законом којим се уређује царински поступак;

8) производе који су увезени ради уградње у нови производ који се пријављује у складу са овим законом;

9) делове моторних возила за које се плаћа накнада из члана 140. став 3. овог закона;

10) велике непокретне индустријске машине и алати;

11) уља и мазива, који се током експлоатације машина и уређаја троше, односно не могу се сакупити ради третмана;

12) базна уља;

13) јестива уља;

14) производе који су увезени за службене потребе страних ДКП, личне потребе шефова страних ДКП, укључујући и чланове њихових породица.ˮ.

Додаје се став 5, који гласи:

„Великe непокретне индустријске машине и алати су велики склопови постројења, опреме и/или компонената, који заједно функционишу за одређену примену, који се на одређеном месту трајно монтирају или демонтирају и које се користе и одржавају у индустријском производном погону или објекту за истраживање и развој.ˮ.

Члан 35.

У члану 151. став 4. после речи: „решењемˮ додаје се запета и речи: „за календарску годинуˮ.

Став 7. мења се и гласи:

„Против решења из става 4. овог члана може се изјавити жалба Влади, преко министарства у чијој су надлежности послови заштите животне средине, у року од 15 дана од дана пријема решења.ˮ.

Члан 36.

Члан 158. мења се и гласи:

„Члан 158.

Накнада за непосредно загађивање вода састоји из два дела, и то: из накнаде за укупну количину испуштене отпадне воде која је усклађена са прописаним граничним вредностима емисија загађујућих материја (P) и накнаде за испуштање отпадних вода у којима се загађујуће материје налазе изнад граничних вредности емисије – GVE (V) за одређени привредни сектор, а обрачунава се према количини (m3) испуштене отпадне воде и степену њеног загађења.

Дозвољено оптерећење рачуна се за следеће параметре: хемијска потрошња кисеоника (HPK), биохемијска потрошња кисеоника у току првих пет дана култивације под одговарајућим условима (BPK5), укупан азот (NU), укупан фосфор (PU), токсични метали (MI).

Измерена укупна количина испуштене отпадне воде на годишњем нивоу (QS), утврђује се на основу података о стварно испуштеној количини отпадне воде измерене на уређају за континуално мерење протока испуштене воде у реципијент.

Изузетно, уколико обвезник плаћања накнаде не врши мерење количина испуштених отпадних вода или измерена количина отпадне воде није у складу са билансом воде у технолошком процесу, QS се утврђује на основу података о количини захваћене или испоручене воде обвезнику.ˮ.

Члан 37.

У члану 159. став 1. мења се и гласи:

„Годишња висина накнаде за непосредно загађивање вода представља висину накнадe на годишњем нивоу за отпадне воде које су усклађене са прописаним граничним вредностима емисија загађујућих материја (P) и накнаду на годишњем нивоу за загађивање вода изнад дозвољеног оптерећења отпадне воде (V), а обрачунава се преко цене за испуштање укупне количине испуштене отпадне воде у којима су достигнуте граничне вредности (RSDP) и цене за испуштање непречишћене или недовољно пречишћене отпадне воде (RSDV), у складу са Прилогом 7, део 8.3. овог закона.ˮ.

Члан 38.

У члану 179. став 2. после речи: „лучке инфраструктуреˮ додају се речи: „у проглашеном лучком подручјуˮ.

Члан 39.

У члану 194. став 1. речи: „уговоромˮ замењују се речју: „решењемˮ.

После става 1. додаје се нови став 2, који гласи:

„Против решења из става 1. овог члана може се изјавити жалба министарству надлежном за послове саобраћаја, у року од 15 дана од дана пријема решења.ˮ.

Досадашњи став 2. постаје став 3.

Члан 40.

Члан 197. мења се и гласи:

„Члан 197.

Путарина обухвата инфраструктурну накнаду и накнаду за екстерне трошкове.

Инфраструктурна накнада је накнада која треба да обезбеди повраћај трошкова изградње, одржавања, пословања и развоја у вези са изграђеном инфраструктуром.

Трошкови изградње су сви трошкови повезани с изградњом мреже јавних путева или појединог путног објекта на јавном путу или новим инвестицијама у реконструкцију и одржавање раније изграђене мреже јавних путева или појединог путног објекта на јавном путу.

Под појединим путним објектом на јавном путу подразумева се мост, тунел и вијадукт.

Накнада екстерних трошкова је накнада трошкова насталих због загађења ваздуха или штетних утицаја буке која је последица одвијања саобраћаја.

Трошак загађења ваздуха због саобраћаја је трошак штете узроковане испуштањем честица и прекурсора озона, као што су азот оксид и испарива органска једињења, за време одвијања саобраћаја.

Трошак штетног утицаја буке због саобраћаја је трошак штете узроковане буком коју емитују возила у друмском саобраћају.

Пондерисана просечна инфраструктурна накнада је укупан приход од инфраструктурне накнаде током одређеног периода, подељен бројем километара које су возила прешла на деоницама јавног пута и поједином путном објекту на јавном путу, на којима се наплаћивала накнада током тог периода.

Пондерисана просечна накнада за екстерне трошкове је укупан приход од накнада за екстерне трошкове током одређеног периода, подељен бројем километара које су возила прешла на деоницама јавних путева и поједином путном објекту на јавном путу, на којима се наплаћивала накнада током тог периода.

Критеријуми за утврђивање висине накнаде за путарину су: категорија возила и карактеристике деонице јавног пута.

Висина путарине за један километар јавног пута прописана је у Прилогу 10, Табела 10. овог закона.

Висина путарине из Табеле 10. увећава се, на основу дужине путног објекта које возило прелази на јавном путу, и то: за мостове и вијадукте за 50% и за тунеле за 100%.

Висине путарине утврђена je за возило I категорије, а за остале категорије возила висина путарине је одређена према следећим паритетима: IA : I : II : III : IV= 0,5 : 1,0 : 1,5 : 3,0 : 6,0.

У затвореном систему за наплату путарине накнада се израчунава тако што се прописана висина путарине за један километар јавног пута, за одређену категорију возила, множи са дужином пређене релације.

У отвореном систему путарине накнада се израчунава тако што се прописана висина путарине за један километар јавног пута, за одређену категорију возила, множи са дужином целе деонице јавног пута под наплатом.

Износ накнаде за одређену деоницу јавног пута за државне путеве утврђује се одлуком управљача државног пута уз сагласност Владе, а за општинске путеве, односно улице, одлуком управљача општинског пута, односно улице, уз сагласност надлежног органа јединице локалне самоуправе, у складу са критеријумима и висином накнаде из ст. 10, 11. и 12. овог члана.

Моторна возила која користе јавни пут према техничким карактеристикама, и то броју осовина, висини возила код прве осовине, укупној висини и највећој дозвољеној маси, разврставају се у пет категорија од IА до IV.

Прва А категорија обухвата моторна возила са карактеристикама мотоцикла, моторног троцикла и четвороцикла.

Прва категорија обухвата:

1) моторна возила са две осовине и висине једнаке или ниже од 1,30m, мерено код прве осовине;

2) моторна-комби возила са две осовине и укупне висине једнаке или ниже од 1,90m, а чија највећа дозвољена маса не прелази 3.500kg.

Друга категорија обухвата:

1) моторна возила са две осовине једнаке или ниже од 1,30m, мерено код прве осовине, са приколицом;

2) моторна-комби возила са две осовине и укупне висине једнаке или ниже од 1,90m, а чија највећа дозвољена маса не прелази 3.500kg, са приколицом;

3) моторна-комби возила са две осовине и укупне висине веће од 1,90m, а чија највећа дозвољена маса не прелази 3.500kg.

Трећа категорија обухвата:

1) моторна возила са две или три осовине, висине веће од 1,30m, мерено код прве осовине, а чија највећа дозвољена маса прелази 3.500kg;

2) моторна возила са две осовине и укупне висине једнаке или веће од 1,90m, а чија највећа дозвољена маса не прелази 3.500kg;

3) моторна-комби возила са две осовине и укупне висине веће од 1,90m, а чија највећа дозвољена маса не прелази 3.500kg, са приколицом.

Четврта категорија обухвата моторна возила са четири и више осовина (рачунајући и осовине приколице) и висине веће од 1,30m, мерено код прве осовине, а чија највећа дозвољена маса прелази 3.500kg.

Укупна висина моторног возила са прописаним притиском у гумама мери се вертикално од коловоза.

Oсновна начела за расподелу трошкова (трошкови инфраструктуре: изградња и одржавање јавног пута и трошкови пословања), минималне захтеве за наплату накнаде за екстерне трошкове, прорачун пондерисане просечне накнаде за екстерне трошкове (трошкови услед загађења ваздуха и буке), оквирно утврђивање врсте возила у односу на број осовина и степена оштећења коловоза, начин и поступак ослобођења од наплате путарине, прописује министар надлежан за послове саобраћаја.ˮ.

Члан 41.

У члану 198. став 5. речи: „приликом обрачуна у динареˮ замењују се речима: „из одлуке управљача јавног пута у динаримаˮ, а број „10ˮ замењује се бројем: „10,00ˮ.

У ставу 11. после речи: „деоницу аутопутаˮ додаје се реч: „релацијуˮ.

Став 12. брише се.

Досадашњи став 13, који постаје став 12, мења се и гласи:

„Плаћање путарине за моторна возила физичких и правних лица може се вршити електронским путем, употребом уређаја за ЕНП у „припејдˮ систему кроз авансну уплату средстава на уређај за ЕНП или у „постпејдˮ систему на основу испостављених рачуна за остварено коришћење путева, уз претходно закључен уговор са управљачем јавног пута или овлашћеним дистрибутером.ˮ.

После става 12. додају се нови ст. 13. и 14, који гласе:

„За IA категорију возила није предвиђена услуга електронске наплате путарине.

Корисници моторних возила IV категорије дужни су да плаћају путарину искључиво употребом уређаја за ЕНП.ˮ.

Досадашњи став 14. постаје став 15.

Досадашњи став 15, који постаје став 16, мења се и гласи:

„Плаћање путарине се може вршити градским картама које се издају физичким лицима која имају пребивалиште на територији јединице локалне самоуправе, која има закључен уговор са управљачем јавног пута.ˮ.

Досадашњи став 16. постаје став 17.

Члан 42.

После члана 198. додају се назив члана 198а и члан 198а, који гласе:

„Накнадна наплата путарине

Члан 198а

Кроз поступак накнадне наплате, путарина се наплаћује кориснику јавног пута:

1. који је прошао кроз наплатну станицу не плативши путарину и без поштовања процедуре наплате извршио одбег;
2. за кога се утврди да је изашао са јавног пута на месту где то није дозвољено („дивљи излазˮ);
3. за кога се утврди да је извршио злоупотребу месечне или годишње претплатне карте;
4. за кога се утврди да је извршио злоупотребу дозволе за бесплатан пролазак јавним путем;
5. за кога се утврди да је извршио злоупотребу градске карте;
6. за кога се утврди да је извршио злоупотребу магнетне картице, односно уређаја за ЕНП са другим учесницима у саобраћају;
7. за кога се утврди да је на излазу са јавног пута предао оштећену магнетну картицу;
8. који на излазу са јавног пута не преда исту магнетну картицу коју је преузео приликом уласка на јавни пут;
9. који није извршио плаћање испостављеног рачуна за путарину, у складу са закљученим уговором у „постпејд систему”;
10. који при изласку из система наплате путарине не плати путарину за возило које се после уласка у тај систем покварило и због тог квара је натоварено или ослоњено на друго возило;
11. ако је приликом конфигурисања уређаја за ЕНП на уређај уписана нижа категорија возила од стварне, па је из тог разлога путарина плаћана у мањем износу од прописане;
12. који, из техничких разлога (нестанак струје, квар система и сл.) није платио путарину уређајем за ЕНП, готовином или на други начин.

Путарина у поступку накнадне наплате се наплаћује на основу испостављеног рачуна од стране управљача пута.

Висина путарине из става 1. тач. 1) - 10) овог члана једнака је најдужој релацији на тој деоници увећаној за ванредне трошкове.

Висина путарине из става 1. тач. 11) и 12) овог члана једнака је путарини за пређену релацију.ˮ.

Члан 43.

У члану 199. после става 1. додаје се нови став 2, који гласи:

„Возила из става 1. тач. 1), 2) и 3) овог члана, која нису видно обележена, у обавези су да кроз наплатне станице пролазе искључиво помоћу уређаја за ЕНП.ˮ.

У досадашњем ставу 2, који постаје став 3, тачка 1) мења се и гласи:

„1) особа са утврђеним инвалидитетом са 80% или више процената телесног оштећења, односно особа код које је утврђено телесно оштећење које има за последицу неспособност доњих екстремитета 60% или више процената, за једно возило прве категорије, које има у свом власништву, односно које користи по основу уговора о лизингу и када се налази у возилу. У случају када је подносилац захтева за издавање дозволе за бесплатан пролазак малолетно лице са инвалидитетом, односно лице лишено пословне способности, дозвола се може издати за возило у власништву родитеља или законског заступника или члана домаћинства са истим местом пребивалишта или боравишта као особа са инвалидитетом;ˮ.

У тачки 3) после речи: „послове” додајe се реч: „изградње,ˮ.

Тач. 5) и 6) мењају се и гласе:

„5) удружења грађана и правних лица, за превоз лица и материјалних добара у оквиру домаћих или међународних хуманитарних акција које се одвијају у случају проглашеног ванредног стања или ратног стања или ванредне ситуације;

6) ангажована у међународним мировним мисијама.ˮ.

После става 3. додаје се нови став 4, који гласи:

„За возила из става 3. тачка 1) овог члана путарина се не може плаћати путем уређаја за ЕНП.ˮ.

У досадашњем ставу 3, који постаје став 5, речи: „става 2.ˮ замењују се речима: „става 3.ˮ, а речи: „појединачном возилуˮ бришу се.

Досадашњи стaв 4, који постаје став 6, мења се и гласи:

„По одобрењу управљача јавног пута путарина се плаћа у умањеном износу:

1) од 10% за месечну, односно годишњу претплатну карту коју набављају пољопривредници који су уписани у Регистар пољопривредних газдинстава у складу са прописима који уређују упис пољопривредних газдинстава у регистар;

2) до 10% за правна и физичка лица који путарину плаћају путем уређаја за ЕНП у припејд или постпејд систему;

3) до 10% за кориснике возила са „EURO” емисијским разредом, за возила IV категорије, путем уређаја за ЕНП;

4) до 13% за кориснике возила на електрични погон од прве до четврте категорије, који користе уређај за ЕНП.ˮ.

Досадашњи ст. 5. и 6. постају ст. 6. и 7.

Члан 44.

Члан 202. мења се и гласи:

„Члан 202.

Обвезник накнаде за коришћење делова путног земљишта јавног пута и другог земљишта које користи управљач јавног пута (у даљем тексту: накнада за коришћење делова путног земљишта), а које је у општој употреби јесте власник непокретности која се прикључује на јавни пут коме је издато решење надлежног органа о испуњености услова за изградњу и реконструкцију саобраћајног прикључка, осим физичког лица које непокретност користи за сопствене потребе, укључујући и непосредног држаоца непокретности који је прикључен на јавни пут без решења надлежног органа о испуњености услова за изградњу и реконструкцију саобраћајног прикључка надлежног органа.

Под коришћењем делова путног земљишта јавног пута и другог земљишта које користи управљач јавног пута подразумева се коришћење земљишта које је заузето изградњом саобраћајног прикључка (додатних трака и приступног пута без зелених површина) на делу путне парцеле.

Изузетно, под коришћењем делова путног земљишта јавног пута у насељу подразумева се и коришћење путног земљишта за паркинг, као пратећи садржај јавног пута уколико је предвиђен техничком документацијом за изградњу или реконструкцију јавног пута.ˮ.

Члан 45.

Члан 203. мења се и гласи:

„Члан 203.

Основица накнаде за коришћење делова путног земљишта је метар квадратни (m2) путног земљишта које је заузето изградњом саобраћајног прикључка (додатних трака и приступног пута без зелених површина) на делу путне парцеле.ˮ.

Члан 46.

У члану 204. став 1. мења се и гласи:

„Годишња висина накнаде за коришћење путног земљишта државног пута и другог земљишта које користи управљач пута, у зависности од кaтегорије пута, прописана је у Прилогу 10, Табеле 11. и 11.1 овог закона, а највиши годишњи износ накнаде за коришћење путног земљишта општинског пута и улице и другог земљишта које користи управљач општинског пута и улице прописана је у Табели 12. овог закона.ˮ.

Члан 47.

Члан 205. мења се и гласи:

„Члан 205.

Накнаду за коришћење делова путног земљишта државног пута утврђује управљач државног пута решењем за календарску годину, а плаћање се врши месечно, до 15. у месецу за претходни месец.

Накнада за коришћење делова путног земљишта општинског пута утврђује се решењем управљача општинског пута и улице за календарску годину, а плаћање се врши месечно, до 15. у месецу за претходни месец.

Накнада почиње да се утврђује од датума уручења решења о испуњености услова за изградњу и реконструкцију саобраћајног прикључка.

Обавеза плаћања накнаде престаје датумом сачињавања записника о уклањању саобраћајног прикључка.

До утврђивања накнаде из става 2. овог члана за текућу годину, обвезник накнаде плаћа аконтацију у висини месечне обавезе за претходну годину.

Обвезник коме су издати услови за изградњу и реконструкцију саобраћајног прикључка на јавни пут је дужан да, органу надлежном за утврђивање ове накнаде, у техничкој документацији коју доставља у поступку издавања решења о испуњености издатих услова, достави податке о површини заузетог путног земљишта јавног пута и другог земљишта које користи управљач.

Обвезник накнаде дужан је да органу надлежном за утврђивање накнаде достави податке о промени власништва на непокретности која је прикључена на јавни пут, као и о другим подацима који су од значаја за утврђивање накнаде, у року од 15 дана од дана настанка промене.

Непосредни држалац непокретности који је прикључење на јавни пут извршио без дозволе надлежног органа дужан је да управљачу јавног пута достави податке за идентификацију (адреса, ПИБ, матични број и податке о површини заузетог путног земљишта оверене од овлашћене геодетске организације).

Против решења из ст. 1. и 2. овог члана може се изјавити жалба министарству надлежном за послове саобраћаја, односно надлежном органу јединице локалне самоуправе, у року од 15 дана од дана пријема решења.ˮ.

Члан 48.

После члана 205. додају се назив члана 205a и члан 205а, који гласе:

„Ослобођења

Члан 205а

Накнаду за коришћење делова путног земљишта јавног пута не плаћају директни и индиректни корисници буџетских средстава, који су утврђени законом којим се уређује буџетски систем.

Накнада за коришћење делова путног земљишта јавног пута се не обрачунава за време редовног, периодичног одржавања или реконструкције јавног пута ако је извођењем радова онемогућен приступ објекту.ˮ.

Члан 49.

Члан 213. мења се и гласи:

„Члан 213.

Једнократну накнаду за постављање инсталација на државном путу утврђује управљач државног пута решењем, а једнократну накнаду за постављање инсталација на општинском путу или улици утврђује решењем управљач општинског пута и улице.

Накнада из става 1. овог члана плаћа се у роковима утврђеним решењем.

Против решења из става 1. овог члана може се изјавити жалба министарству надлежном за послове саобраћаја, односно надлежном органу јединице локалне самоуправе, у року од 15 дана од дана пријема решења.ˮ.

Члан 50.

После члана 213. додају се назив члана 213a и члан 213а, који гласе:

„Ослобођења

Члан 213а

Накнаду за постављање инсталација не плаћају директни и индиректни корисници буџетских средстава, који су утврђени законом којим се уређује буџетски систем.ˮ.

Члан 51.

У члану 215. став 1. тач. 2) и 3) мењају се и гласе:

„2) накнада за привремено коришћење пословног простора и рекламног простора у заштитном пружном појасу, и на другом земљишту и објектима, које користи управљач јавне железничке инфраструктуре (у даљем тексту: накнада за коришћење пословног и рекламног простора);

3) накнада за привремено коришћење делова пружног појаса и другог земљишта које користи управљач јавне железничке инфраструктуре;ˮ.

Члан 52.

У члану 216. после речи: „власникˮ додају се запета и речи: „односно корисникˮ.

Члан 53.

После члана 218. назив дела: „Накнада за привремено коришћење пословног простора и постављање рекламних табли, рекламних паноа, уређаја за сликовно обавештавање или оглашавање у пружном појасу и на другом земљишту и објектима, које користи управљач јавне железничке инфраструктуре”, назив члана 219. и члан 219. мењају се и гласе:

„Накнада за коришћење пословног и рекламног простора

Обвезник накнаде

Члан 219.

Обвезник накнаде за коришћење пословног и рекламног простора је правно или физичко лице које користи пословни или рекламни простор у пружном појасу и на другом земљишту и објектима, које користи управљач јавне железничке инфраструктуре.

Под пословним простором, у смислу овог члана, се подразумевају пословни објекти, службени објекти, вестибили, локали, магацини, итд.

Под рекламним простором, у смислу овог члана, се подразумева постављање рекламних табли, рекламних паноа, уређаја за сликовно обавештавање или оглашавање у пружном појасу и на другом земљишту, објектима и заштитним оградама и манипулативним просторима, које користи управљач јавне железничке инфраструктуре.

Објектима, у смислу овог члана, се сматрају железничке станице, стајалишта, пословне и службене зграде, подвожњаци, надвожњаци, мостови и сл.ˮ.

Члан 54.

У члану 220. речи: „постављање рекламних таблиˮ замењују се речима: „коришћење пословног и рекламног простораˮ.

Члан 55.

У члану 221. став 1. речи: „постављање рекламних таблиˮ замењују се речима: „коришћење пословног и рекламног простораˮ.

У ставу 2. после речи: „пословногˮ додају се речи: „и рекламногˮ.

Члан 56.

У члану 222. став 1. мења се и гласи:

„Накнаду за коришћење пословног и рекламног простора утврђује управљач јавне железничке инфраструктуре решењем за календарску годину, почев од момента уласка у посед.ˮ.

У ставу 2. после речи: „плаћа сеˮ додају се речи: „месечно на основу испостављене фактуреˮ.

Члан 57.

После члана 222. додају се назив члана 222а и члан 222а, који гласe:

„Ослобођења

Члан 222а

„Накнаде за коришћење пословног и рекламног простора за коришћење пословног простора ослобађају се директни и индиректни корисници буџетских средстава Републике Србије, буџета локалне власти, осим организација за обавезно социјално осигурање.ˮ.

Члан 58.

После члана 222. назив дела: „Накнада за привремено коришћење делова земљишта железничког подручја поред железничких пруга и другог земљишта које користи управљач јавне железничке инфраструктуре”, назив члана 223. и члан 223. мењају се и гласе:

„Накнада за привремено коришћење делова пружног појаса и другог земљишта које користи управљач јавне железничке инфраструктуре

Обвезник накнаде

Члан 223.

Обвезник накнаде за привремено коришћење делова пружног појаса и другог земљишта које користи управљач јавне железничке инфраструктуре (у даљем тексту: накнада за привремено коришћење делова земљишта пружног појаса), а које је у општој употреби је правно или физичко лице које привремено користи делове земљишта пружног појаса и другог земљишта које користи управљач јавне железничке инфраструктуре за постављање објекта, односно привременог објекта.

Пружни појас је земљишни и други простор у смислу закона којим се уређују железнице.ˮ.

Члан 59.

Члан 224. мења се и гласи:

„Члан 224.

Основица накнаде за привремено коришћење делова земљишта пружног појаса за постављање објекта и привременог објекта је површина коришћеног дела земљишта пружног појаса изражена у метрима квадратним (m²).ˮ.

Члан 60.

У члану 225. став 1. речи: „железничког подручјаˮ замењују се речима: „пружног појасаˮ.

Члан 61.

У члану 226. став 1. речи: „железничког подручјаˮ замењују се речима: „пружног појасаˮ, а речи: „месечни периодˮ замењују се речима: „календарску годину, почев од уласка у поседˮ.

У ставу 2. после речи: „плаћа сеˮ додају се речи: „месечно, на основу испостављене фактуреˮ.

Члан 62.

У члану 236. после става 3. додају се нови ст. 4 - 7, који гласе:

„Под коришћењем јавнe површинe за оглашавање, у смислу става 1. тачке 2) овог члана, сматра се коришћење површине средства за оглашавање, постављеног на јавној површини или на површини објекта који се налази на јавној површини (стубови, балони, стајалишта јавног превоза, екрани, електронски дисплеји, светлећа слова и слично), за које дозволу издаје надлежни орган јединице локалне самоуправе.

Под коришћењем јавнe површинe за оглашавање, у смислу става 1. тачке 2) овог члана, сматра се и коришћење површине објекта, односно средства за оглашавање које се поставља на површинама које нису јавне, када се таквим коришћењем врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе.

Под непосредним утицајем на расположивост јавне површине, у смислу става 5. овог члана, подразумева се утицај средства за оглашавање које је постављено на површину која није јавна на могућност коришћења јавне површине за исту или другу намену, у складу са техничким прописима.

Под утицајем на квалитет или неку другу особину јавне површине, у смислу става 5. овог члана, подразумева се утицај средства за оглашавање које је постављено на површину која није јавна на изглед јавне површине у складу са прописима из области урбанизма, сигурност лица која се крећу јавном површином и ствари на јавној површини, као и безбедност учесника у саобраћају, очување и унапређење изгледа јавне површине.ˮ.

Досадашњи став 4. постаје став 8.

Члан 63.

Члан 238. мења се и гласи:

„Члан 238.

Основица накнаде за коришћење јавне површине је површина утврђена дозволом надлежног органа јединице локалне самоуправе, односно другим актом надлежног органа јединице локалне самоуправе у случају коришћења јавне површине без дозволе надлежног органа изражена у метрима квадратним (m2).ˮ.

Члан 64.

У члану 239. после става 1. додаје се нови став 2, који гласи:

„Изузетно, износ накнаде из става 1. овог члана може бити виши од прописаног у случају коришћења јавне површине без дозволе надлежног органа.ˮ.

Досадашњи став 2, који постаје став 3, мења се и гласи:

„Критеријуми за прописивање висине накнада су: време коришћења, зона уколико је зона утврђена актом јединице локалне самоуправе, техничко-употребне карактеристике објекта, односно врста средства за оглашавање.ˮ.

У досадашњем ставу 3, који постаје став 4, речи: „ст. 1. и 2.ˮ замењују се речима: „ст. 1. и 3.ˮ

Члан 65.

У члану 240. ст. 1. и 2. мењају се и гласе:

„Утврђивање накнаде за коришћење јавне површине врши се према површини простора, односно средства за оглашавање или према техничко-употребним карактеристикама објекта, односно врсти средства за оглашавање, сразмерно одобреном времену коришћења, утврђеног дозволом надлежног органа јединице локалне самоуправе.

Накнада из става 1. овог члана умањује се за 50% у случају коришћења средства за оглашавање за сопствене потребе и за потребе других лица, постављеног на површину која није јавна, којим се врши непосредни утицај на расположивост, квалитет или неку другу особину јавне површине.ˮ.

После става 2. додају се нови ст. 3, 4. и 5, који гласе:

„У случају коришћења јавне површине на начин прописан чланом 236. овог закона, без дозволе надлежног органа, накнада се утврђује према подацима из акта надлежне инспекције о површини простора, односно средства за оглашавање или према техничко-употребним карактеристикама објекта, односно врсти средства за оглашавање и времену коришћења.

Накнада из става 3. овог члана увећава се за 50% у односу на прописану висину накнаде за коришћење јавне површине са дозволом надлежног органа.

Накнаду из овог члана решењем утврђује орган јединице локалне самоуправе надлежан за утврђивање, контролу и наплату јавних прихода.ˮ.

После досадашњег става 3, који постаје став 6, додаје се нови став 7, који гласи:

„Изузетно, не сматра се продужењем рока у смислу става 6. овог члана ако инвеститор прекорачи рок завршетка изградње евидентираног у писменој изјави инвеститора о почетку грађења, односно извођења радова и року завршетка грађења, у случајевима када орган јединице локалне самоуправе не одобри заузеће јавне површине у траженом року због недостатка саобраћајно-техничких услова који су постојали у време тражења одобрења.ˮ.

Досадашњи став 4. постаје став 8.

У досадашњем ставу 5, који постаје став 9, речи: „стaва 2.ˮ замењују се речима: „става 5.ˮ.

Члан 66.

У члану 241. став 1. после речи: „средставаˮ додају се запета и речи: „Црвени крст Србије и недобитне организације када спроводе активности од општег интереса које се финансирају средствима јединице локалне самоуправеˮ.

У ставу 2. после речи: „предузећаˮ додају се запета и речи: „односно управљача јавног путаˮ.

Члан 67.

У члану 245. реч: „Висинаˮ замењује се речима „Највиши износˮ, а реч: „прописанаˮ замењује се речју: „прописанˮ.

Додаје се став 2, који гласи:

„Актом скупштине јединице локалне самоуправе утврђује се висина накнаде у складу са ставом 1. овог члана.ˮ.

Члан 68.

У члану 258. став 1. речи: „регулаторна агенцијаˮ замењују се речима: „регулаторно телоˮ на оба места.

У ставу 2. речи: „Оператор ималацˮ замењују се речју: „Ималацˮ.

Члан 69.

У члану 259. став 1. мења се и гласи:

„Имаоци дозволе за коришћење нумерације воде попис коришћених бројева и адреса и исти достављају регулаторном телу до 31. јануара текуће године са стањем на дан 31. децембра претходне године, као и на захтев регулаторног тела.ˮ.

У ставу 2. речи: „регулаторна агенцијаˮ замењују се речима: „регулаторно телоˮ.

Члан 70.

У члану 263. став 1. речи: „регулаторна агенцијаˮ замењују се речима: „регулаторно телоˮ.

Члан 71.

Члан 264. брише се.

Члан 72.

У члану 265. став 1. тачка 2) речи: „службе за хитне интервенцијеˮ замењују се речима: „хитне службеˮ.

У тачки 3) реч: „операториˮ замењују се речима: „привредни субјектиˮ.

У ставу 2. речи: „службе за хитне интервенцијеˮ замењују се речима: „хитне службеˮ.

Став 4. мења се и гласи:

„Органи из става 1. тачка 2) овог члана не плаћају накнаду за коришћење радио-фреквенција у оквиру опсега који Планом намене нису одређени за посебне намене, а за које је одговарајућим националним нотама Плана намене одређен начин коришћења радио-фреквенција без прибављања појединачне дозволе за коришћење радио-фреквенција.ˮ.

Додаје се став 5, који гласи:

„Органи из става 1. тачка 2) овог члана плаћају накнаду за коришћење радио-фреквенција у оквиру опсега који Планом намене нису одређени за посебне намене, нити је националним нотама Плана намене одређен начин коришћења радио-фреквенције без прибављања појединачне дозволе за коришћење радио-фреквенција у износу 10% вредности одговарајуће накнаде за коришћење радио-фреквенција утврђене у Прилогу 16 овог закона.ˮ.

Члан 73.

У члану 266. ст. 1. и 2. речи: „регулаторна агенцијаˮ у одређеном падежу замењују се речима: „регулаторно телоˮ у одговарајућем падежу.

У ставу 3. речи: „оператора електронских комуникационих мрежаˮ замењују се речима: „привредних субјекатаˮ.

Члан 74.

У члану 268. став 2. после речи: „пристаништа,ˮ додају се речи: „накнада за коришћење општинских путева и улица,ˮ а речи: „регулаторног тела, односно регулаторне агенцијеˮ замењују се речима: „регулаторног тела за управљање лукама, односно регулаторног телаˮ.

У ставу 3. реч: „полугодишњемˮ замењује се речју: „годишњемˮ.

Додају се ст. 4, 5. и 6, који гласе:

„Извештај из става 3. овог члана доставља се министарству надлежном за послове финансија у року од 60 дана по истеку године.

Извештај из става 4. овог члана садржи податке:

- о броју обвезника којима је утврђена накнада, по врсти накнаде;

- о укупно утврђеној обавези накнаде, по врсти накнаде;

- о броју обвезника који су ослобођени плаћања накнаде, по врсти накнаде, односно броју обвезника који су остварили право на олакшице, по врсти накнаде;

- о износу накнаде за које је извршено ослобођење од плаћања, односно олакшици (губитку накнаде), по врсти накнаде;

- о наплаћеном износу накнаде и укупном броју дужника.

Министар надлежан за послове финансија својим актом ближе уређује изглед, садржину и начин достављања извештаја из става 3. овог члана.ˮ.

Члан 75.

У члану 269. став 1. после речи: „министарство,ˮ додају се речи: „надлежни орган аутономне покрајине,ˮ, после речи: „јавно предузеће,ˮ додају се речи: „ корисник шума и шумског земљишта,ˮ, а речи: „регулаторна агенција, регулаторно телоˮ замењују се речима: „регулаторно тело, регулаторно тело за управљање лукамаˮ.

Члан 76.

У члану 271. став 1. речи: „принудне наплате,ˮ бришу се.

Став 3. мења се и гласи:

„На поступак утврђивања накнада које утврђују, обрачунавају и наплаћују јавна предузећа, осим надлежних јавних водопривредних предузећа, корисници шума и шумског земљишта, регулаторно тело надлежно за управљање лукама, регулаторно тело, управљачи заштићеног подручја, управљачи јавног пута, управљачи јавне железничке инфраструктуре, управљачи туристичког простора, примењују се одредбе закона којим се уређује општи управни поступак.ˮ.

Додаје се став 4, који гласи:

„На поступак принудне наплате накнада које утврђују лица надлежна за утврђивање накнаде, примењују се одредбе закона којим се уређује поступак извршења и обезбеђења, осим надлежних јавних водопривредних предузећа који на поступак принудне наплате сходно примењују одредбе закона којим се уређују порески поступак и пореска администрација.ˮ.

Члан 77.

У члану 272. после речи: „овим закономˮ додају се запета и речи: „односно орган надлежан за пријем прописаног обрасца накнаде коју је обвезник дужан сам да обрачуна и плати,ˮ.

Члан 78.

У члану 274. став 1. тачка 1) речи: „члан 137. ст. 3 - 6ˮ замењују се речима: „члан 137. ст. 4. и 5ˮ и додају се речи: „члан 143. став 5,ˮ, речи: „члан 198. став 1, члан 205. став 3,ˮ бришу се, речи: „члан 213. став 3ˮ замењују се речима: „члан 213. став 2ˮ, а речи: „члан 240. став 4ˮ замењују се речима: „члан 240. став 5ˮ.

У тачки 2) речи: „члан 143. ст. 3 – 7.ˮ замењују се речима: „члан 143. став 3.ˮ.

После тачке 2) додаје се тачка 2а), која гласи:

„2а) ако корисник шуме наплаћује обвезнику закупнину за шумско земљиште у државној својини које се користи за нешумске намене из члана 63. став 2. овог закона;ˮ.

Тачка 5) мења се и гласи:

„5) ако не достави извештај, достави непотпун/нетачан извештај или не достави извештај у року (члан 122. став 1, члан 132. став 5, члан 144. став 3, члан 151. став 2, члан 160. став 2, члан 161. став 1. и члан 268. став 3);ˮ.

Тачка 8) брише се.

У тачки 9) речи: „члана 200.” замењују се речима: „чл. 200. и 201.ˮ.

Додаје се тачка 10), која гласи:

„10) ако обвезник накнаде не поступи у складу са чланом 205. ст. 6. и 8. овог закона.ˮ.

Члан 79.

У Прилогу 1. Табела 2, у колони Висина накнаде (РСД) износ: „5.141ˮ замењује се износом: „6.000ˮ, а у колони Висина накнаде РСД/km² износ: „10.282ˮ замењује се износом: „12.000ˮ.

У Табели 3, у реду под редним бројем 7. подтачка 1), у колони Висина накнаде (РСД/t) износ: „28,79ˮ замењује се износом: „59,00ˮ.

Члан 80.

У Прилогу 2, Табела 2, у реду под редним бројем 3. у колони Јединица мере реч: „m3ˮ замењује се речју: „kWhˮ, а у колони Висина накнаде (динара/јед. мере) износ: „0,15ˮ замењује се износом: „0,015ˮ.

Додају се редни бр. 4. и 5, који гласе:

„

|  |  |  |  |
| --- | --- | --- | --- |
| 4. | Компримовани природни гас | kg | 0,21 |
| 5. | Утечњени природни гас | kg | 0,23 |

ˮ.

Члан 81.

У Прилогу 3, Табела 3, додаје се редни број 11а, који гласи:

„

|  |  |  |  |
| --- | --- | --- | --- |
| 11а | Коришћење земљишта за сточарску и пољопривредну производњу (годишња накнада) | m2 | 2 |

ˮ.

У Табели 4. ред под редним бројем 1. брише се, а у реду под редним бројем 2. у колони Предмет плаћања накнаде речи: „Коришћење земљишта за редовну употребу викендица (годишња накнада)ˮ замењују се речима: „Коришћење земљишта за редовну употребу викенд кућа и окућница (годишња накнада)ˮ.

Члан 82.

У Прилогу 4, Табела 1. мења се и гласи:

„Табела 1. Висина накнада за коришћење вода

| РБ | | Квалитет и намена захваћене, односно испоручене воде | | | Основица | | Висина накнаде | |
| --- | --- | --- | --- | --- | --- | --- | --- | --- |
| динaрa | |
|  | вoда кoja сe кoристи зa пoгoнскe нaмeнe | | | m3 | | 0,2840 | |
|  | вoда квaлитeтa зa пићe кoja сe кoристи зa свoje пoтрeбe | | | m3 | | 0,3889 | |
|  | вoда кoja сe кoристи зa нaвoдњaвaњe | | aкo пoстojи урeђaj зa мeрeњe кoличинe испoручeнe вoдe | m3 | | 0,1164 | |
| aкo нe пoстojи урeђaj зa мeрeњe кoличинe испoручeнe вoдe | ha | | 698,3068 | |
|  | вoда кoja сe кoристи зa узгoj рибa | | у хлaднoвoдним рибњaцимa, aкo пoстojи урeђaj зa мeрeњe кoличинe испoручeнe вoдe | m3 | | 0,0233 | |
| у хлaднoвoдним рибњaцимa, aкo не пoстojи урeђaj зa мeрeњe кoличинe испoручeнe вoдe | m3 воде према пројектованом капацитету захваћене воде на водозахвату | | 0,0233 | |
| у тoплoвoдним рибњaцимa ако постоји уређај за мерење количина испоручене воде | m3 | | 0,1164 | |
| у тoплoвoдним рибњaцимa ако не постоји уређај за мерење количина испоручене воде | ha | | 5.819,2233 | |
| у рибњaцимa зa спoртски рибoлoв | ha | | 2.909,6118 | |
|  | вoда зa пићe кoja сe дистрибуирa систeмoм jaвнoг вoдoвoдa | | привредним друштвима и другим правним лицима | m3 | | 0,4651 | |
| грaђaнимa | 0,2407 | |
|  | тeрмaлнe вoдe | | | m3 | | 4,4226 | |
|  | вoде кoje прoизвoђaчи зaхвaтajу рaди флaширaњa | | | l продате воде | | 1,2489 | |
|  | вoда кoja сe кoристи у прoизвoдњи aлкoхoлних и бeзaлкoхoлних пићa | | | 1l воде у производу | | 0,582 | |
|  | вoда кoja сe кoристи зa прoизвoдњу eлeктричнe eнeргиje зa прoдajу или зa сoпствeнe пoтрeбe у мaлим хидрoeлeктрaнaмa (дo 10MW) | | | kWh | | 0,0851\* | |
|  | вoда кojу приврeднo друштвo кoристи зa прoизвoдњу eлeктричнe eнeргиje зa прoдajу, зa сoпствeнe пoтрeбe или зa пoгoн пoстрojeњa зa свaки килoвaт чaс прoизвeдeнe eлeктричнe eнeргиje, и то: | | у хидрoeлeктрaнaмa | kWh | | 0,0928\*\* | |
| у тeрмoeлeктрaнaмa сa рeциркулaциoним систeмoм хлaђeњa | 0,0504\*\*\* | |

\* висина накнаде утврђена је применом процента од 2,3% нa цeну jeднoг обрачунског килoвaт чaсa који износи 3,7009 за вoду кoja сe кoристи зa прoизвoдњу eлeктричнe зa прoдajу или зa сoпствeнe пoтрeбe у мaлим хидрoeлeктрaнaмa (дo 10MW)

\*\* висина накнаде утврђена је применом процента од 2,3% нa цeну jeднoг обрачунског килoвaт чaсa који износи 4,0335 за воду у хидроелектранама

\*\*\* висина накнаде утврђена је применом процента од 1,25% нa цeну jeднoг обрачунског килoвaт чaсa који износи 4,0335 за воду у тeрмoeлeктрaнaмa сa рeциркулaциoним систeмoм хлaђeњa

Табеле 3 - 7. мењају се и гласе:

„Табела 3.

| Врста земљишта | | Основица | Висина накнаде |
| --- | --- | --- | --- |
| динaрa |
|  | |  |  |
| пољопривредно земљиште | њива 1. класе | ha | 1.686,32 |
| њива 2. класе | ha | 1.519,22 |
| њива 3. класе | ha | 1.316,67 |
| њива 4. класе | ha | 1.030,64 |
| њива 5. класе | ha | 635,10 |
| њива 6. класе | ha | 382,86 |
| њива 7. класе | ha | 303,00 |
| њива 8. класе | ha | 175,53 |
| врт, воћњак, виноград, од 1. до 4. класе и рибњак | ha | 1.307,95 |
| врт, воћњак, виноград, од 5. до 8. класе | ha | 484,73 |
| ливада и пашњак, од 1. до 8. класе | ha | 197,79 |
| шумско земљиште | необрасло | ha | 230,65 |
| грађевинско земљиште за правна лица | некатегорисани путеви, луке, пристаништа, аеродроми и остало грађевинско земљиште и добра у општој употреби, осим земљишта под стамбеним објектима и објектима намењеним за обављање делатности | ha | 1.235,56 |
| грађевинско земљиште под стамбеним објектима и објектима намењеним за обављање делатности | m2 | 1,73 |
| грађевинско земљиште под јавним путем | ha | 13.407,53 |
| грађевинско земљиште под желeзничком инфраструктуром | ha | 9.459,55 |
| грађевинско земљиште за физичка лица | грађевинско земљиште осим земљишта под стамбеним објектима и објектима намењеним за обављање делатности | ha | 17.297,75 |

Табела 4.

| Врста земљишта | | Основица | Висина накнаде |
| --- | --- | --- | --- |
| динaрa |
| пољопривредно земљиште | њива 1. класе | ha | 572,81 |
| њива 2. класе | ha | 468,96 |
| њива 3. класе | ha | 396,25 |
| њива 4. класе | ha | 295,71 |
| њива 5. класе | ha | 241,66 |
| њива 6. класе | ha | 162,28 |
| њива 7. класе | ha | 106,96 |
|  | њива 8. класе | ha | 58,44 |
| врт, воћњак, виноград, од 1. до 4. класе и рибњак | ha | 653,97 |
| врт, воћњак, виноград, од 5. до 8. класе | ha | 176,68 |
| ливада и пашњак, од 1. до 8. класе | ha | 82,67 |
| шумско земљиште | необрасло | ha | 162,28 |
| грађевинско земљиште за правна лица | некатегорисани путеви, луке, пристаништа, аеродроми и остало грађевинско земљиште и добра у општој употреби, осим земљишта под стамбеним објектима и објектима намењеним за обављање делатности | ha | 580,47 |
| грађевинско земљиште под стамбеним објектима и објектима намењеним за обављање делатности | m2 | 0,87 |
| грађевинско замљиште под јавним путем | ha | 6.703,76 |
| грађевинско земљиште под желeзничком инфраструктуром | ha | 4.729,78 |
| грађевинско земљиште за физичка лица | грађевинско земљиште осим земљишта под стамбеним објектима и објектима намењеним за обављање делатности | ha | 8.648,88 |

Табела 5.

| Врста земљишта | | Основица | Висина накнаде |
| --- | --- | --- | --- |
| динaрa |
| пољопривредно земљиште | њива 1. класе | ha | 206,39 |
| њива 2. класе | ha | 166,76 |
| њива 3. класе | ha | 141,51 |
| њива 4. класе | ha | 104,14 |
| њива 5. класе | ha | 82,84 |
| њива 6. класе | ha | 58,84 |
| њива 7. класе | ha | 39,21 |
| њива 8. класе | ha | 20,85 |
| врт, воћњак, виноград, од 1. до 4. класе и рибњак | ha | 177,04 |
| врт, воћњак, виноград, од 5. до 8. класе | ha | 20,78 |
| ливада и пашњак, од 1. до 8. класе | ha | 29,29 |
| шумско земљиште | необрасло | ha | 29,49 |
| грађевинско земљиште за правна лица | некатегорисани путеви, луке, пристаништа, аеродроми и остало грађевинско земљиште и добра у општој употреби, осим земљишта под стамбеним објектима и објектима намењеним за обављање делатности | ha | 209,14 |
| грађевинско земљиште под стамбеним објектима и објектима намењеним за обављање делатности | m2 | 0,31 |
| грађевинско замљиште под јавним путем | ha | 2.302,31 |
| грађевинско земљиште под желeзничком инфраструктуром | ha | 1.704,16 |
| грађевинско земљиште за физичка лица | грађевинско земљиште осим земљишта под стамбеним објектима и објектима намењеним за обављање делатности | ha | 3.116,24 |

Табела 6.

| Врста земљишта | | Основица | Висина накнаде |
| --- | --- | --- | --- |
| динaрa |
| пољопривредно земљиште | њива 1. класе | ha | 843,16 |
| њива 2. класе | ha | 759,50 |
| њива 3. класе | ha | 658,33 |
| њива 4. класе | ha | 515,32 |
| њива 5. класе | ha | 407,47 |
| њива 6. класе | ha | 289,01 |
| њива 7. класе | ha | 226,83 |
| њива 8. класе | ha | 154,56 |
| врт, воћњак, виноград од 1. до 4. класе и рибњак | ha | 653,97 |
| врт, воћњак, виноград од 5. до 8. класе | ha | 242,38 |
| ливада и пашњак од 1. до 8. класе | ha | 139,13 |
| шумско земљиште | необрасло | ha | 201,83 |
| грађевинско земљиште -  правна лица | некатегорисани путеви, луке, пристаништа, аеродроми и остало грађевинско земљиште и добра у општој употреби, осим земљишта под стамбеним објектима и објектима намењеним за обављање делатности | ha | 617,78 |
| грађевинско земљиште под стамбеним објектима и објектима намењеним за обављање делатности | m2 | 0,67 |
| грађевинско земљиште под јавним путем | ha | 6.703,76 |
|  |  |  |
| грађевинско земљиште под железничком инфраструктуром | ha | 4.729,78 |
| грађевинско земљиште - физичка лица | грађевинско земљиште осим земљишта под стамбеним објектима и објектима намењеним за обављање делатности | ha | 8.700,00 |

Табела 7.

| Врста земљишта | | Основица | Висина накнаде |
| --- | --- | --- | --- |
| динaрa |
| пољопривредно земљиште | њива 1. класе | ha | 1.686,32 |
| њива 2. класе | ha | 1.518,98 |
| њива 3. класе | ha | 1.316,67 |
| њива 4. класе | ha | 1.030,64 |
| њива 5. класе | ha | 814,95 |
| њива 6. класе | ha | 578,01 |
| њива 7. класе | ha | 453,64 |
| њива 8. класе | ha | 309,13 |
| врт, воћњак, виноград, од 1. до 4. класе и рибњак | ha | 1.307,95 |
| врт, воћњак, виноград, од 5. до 8. класе | ha | 484,73 |
| ливада и пашњак, од 1. до 8. класе | ha | 278,26 |
| шумско земљиште | необрасло | ha | 403,66 |
| грађевинско земљиште - правна лица | некатегорисани путеви, луке, пристаништа, аеродроми и остало грађевинско земљиште и добра у општој употреби, осим земљишта под стамбеним објектима и објектима намењеним за обављање делатности | ha | 1.235,56 |
| грађевинско земљиште под стамбеним објектима и објектима намењеним за обављање делатности | m2 | 1,73 |
| грађевинско земљиште под јавним путем | ha | 13.407,53 |
| грађевинско земљиште под железничком инфраструктуром | ha | 9.459,55 |
| грађевинско земљиште - физичка лица | грађевинско земљиште осим земљишта под стамбеним објектима и објектима намењеним за обављање делатности | ha | 17.297,75 |

ˮ.

Члан 83.

У Прилогу 5. Табела 1, у реду под ред. бр. 6. у колони Предмет накнаде речи: „Коришћење објеката за постављање објеката за обављање енергетске делатности (енергетика)ˮ замењују се речима: „Коришћење земљишта заштићеног подручја за обављање енергетске делатностиˮ.

У колони РБ, после редног броја 6.3.9. ред. бр: „6.3, 6.3.1, 6.3.2, 6.4 и 6.4.1.” замењују се ред. бр: „6.4, 6.4.1, 6.4.2, 6.5. и 6.5.1.ˮ.

У реду под редним бројем 7.5.3. у колони Основица речи: „испод базне станицеˮ замењују се речју: „заузећаˮ.

У колони РБ, после редног броја 7.6.3. ред. бр: „7.8, 7.8.1, 7.8.2. и 7.8.3.” замењују се ред. бр: „7.7, 7.7.1, 7.7.2. и 7.7.3.”.

У реду под редним бројем 8.1.3. у колони Предмет накнаде после речи: „Рекламни филмовиˮ додају се речи: „и други комерцијални видео материјали (спотови)ˮ.

У називу Табеле 2. речи: „постављање викендица и других некомерцијалних објекатаˮ замењују се речима: „викендице и друге некомерцијалне објектеˮ.

У Табели 6, у реду под редним бројем 1.2. речи: „од 8 до 18 годинаˮ замењују се речима: „узраста од 7 до 18 годинаˮ.

У Табели 7, у реду под редним бројем 1. број: „231ˮ замењује се бројем: „500ˮ.

Члан 84.

У Прилогу 6, Табела 1, у колони редни број, под бројем III, у реду под бројем 1, у колони Предмет накнаде речи: „без адитиваˮ замењују се речима: „стављене на тржиште Републике Србије, осим компостабилних кеса по стандарду SRPS EN 13432:2005ˮ, а у колони Висина накнаде у РСД/t износ: „26.644,26ˮ замењује се износом: „8.000,00ˮ.

Табела 2. мења се и гласи:

„Табела 2. Висина накнаде за заштиту и унапређивање животне средине:

|  |  |  |  |
| --- | --- | --- | --- |
| Ред. бр. | Предмет накнаде | Основица | Максималан износ накнаде |
| 1. | транспорт нафте и нафтних деривата, односно сировина, производа и полупроизвода хемијских и других опасних материја из индустрије или за индустрију, односно транспорт сировина, производа и полупроизвода хемијских и других опасних материја намењених даљој продаји из складишта | t | 102,82 РСД |
| 2. | обављање одређених активности које утичу на животну средину | степен негативног утицаја на животну средину које настаје обављањем активности од утицаја на животну средину | до 0,4% укупног прихода у претходној години, односно до 0,4% паушално утврђеног прихода решењем пореског органа за претходну годину |

ˮ.

Члан 85.

У Прилогу 7, Табела 6. брише се.

У Табели 8.1, у колони Предмет накнаде, у реду под редним бројем 1. речи: „испуштање пројектоване пречишћене отпадне водеˮ замењују се речима: „испуштање укупне количине испуштене отпадне воде у којима су достигнуте граничне вредностиˮ, у колони Висина накнаде (динари) дневно износ: „10ˮ замењује се износом: „0,010ˮ, а у реду под редним бројем 2. износ: „25ˮ замењује се износом: „0,025ˮ.

Део 8.3. Обрачун накнаде за непосредно загађивање вода мења се и гласи:

„8.3. - Обрачун накнаде за непосредно загађивање вода

Висина накнаде на годишњем нивоу за загађивање вода које су усклађене са прописаним граничним вредностима емисија загађујућих материја (P) се израчунава према изразу:

P=QS · ΣGVЕi · RSDP · 10-3

где је:


QS – укупна количина испуштене отпадне воде у извештајној години на испусту (m3/god);

ΣGVЕi – збир GVЕ за параметре од интереса (нпр. HPK, BPK5, укупни азот, укупни фосфор, токсични метали), mg/dm3;

10-3 – корекциони фактор претварања грама (g) у килограме (kg);

RSDP – цена за испуштање укупне количине испуштене отпадне воде у којима су достигнуте граничне вредности, RSD/kg загађења на дан.

Накнада на годишњем нивоу за загађивање вода изнад дозвољеног оптерећења отпадне воде (V) израчунава се према следећем изразу:



где је:

QS – укупна количина испуштене отпадне воде у извештајној години на испусту (m3/god)

HPK – средња вредност HPK на годишњем нивоу mgO2/dm3;

BPK5 - средња вредност BPK5 на годишњем нивоу mgO2/dm3;

NU - средња вредност укупног азота на годишњем нивоу mg/dm3;

PU - средња вредност укупног фосфора на годишњем нивоу mg/dm3;

ΣMI – збир средњих вредности токсичних метала на годишњем нивоу mg/dm3;

10-3 – корекциони фактор претварања грама (g) у килограме (kg);

GVЕ – граничне вредности емисије за загађујуће материје од интереса mg/dm3;

RSDv – цена за испуштање непречишћене или недовољно пречишћене отпадне воде RSD/kg загађења на дан.

У случајевима када је измерена вредност загађујућe материјe од интереса мања од GVЕ, тај члан једначине се означава као нула (0). На пример, у случају да је NU< GVЕN, у једначини ће бити Nu=0. Кoд суме метала (ΣM), рачуна се сваки метал појединачно. Метали који су испод GVЕ се не узимају у обзир, тј. вредност овог члана у суми је 0, а метали који су изнад GVЕ се узимају у обзир при израчунавању.ˮ.

Члан 86.

У Прилогу 10. у Напомени Табеле 6. тачка 5. после речи: „више вредности” додају се речи: „из Табеле 6ˮ.

Назив Табеле 11. мења се и гласи:

„Табела 11. Висина годишње накнаде за коришћење делова путног земљишта и другог земљишта које користи управљач државног пута, поред државних путева I и II реда, а које обвезник накнаде користи за приступ и изградњу објекта, осим физичког лица које земљиште користи за сопствене потребеˮ.

У Табели 11. у колони Висина накнаде (динара/m2 коришћеног путног земљишта) после речи: „Висинаˮ додаје се реч: „годишњеˮ.

У називу Табеле 11.1. реч: „домаћинстваˮ замењује се речима: „физичког лица које земљиште користи за сопствене потребеˮ.

У Табели 14, у колони Инсталације, ред други речи: „електро и гаснеˮ замењују се речима: „електро, гасне и топловоднеˮ.

Члан 87.

У Прилогу 11, Табела 2. мења се и гласи:

„Табела 2. Висина накнаде за коришћење пословног и рекламног простора

|  |  |  |  |  |  |  |
| --- | --- | --- | --- | --- | --- | --- |
|  | Предмет накнаде | Минимална почетна цена (РСД/m² месечно) | | | | |
|  | Пословни простор | Канцеларијски простор | | Магацински простор и ваге | | Надстрешнице |
|  |  | Зона I | | Зона II | | Зона III |
|  | Локација |  | |  | |  |
| 1. | Београд Центар и у граду, Вуков споменик и Нови Београд | 1.157,74 | | 477,08 | | 287,89 |
| 2 | Нови Сад путничка и простор у граду | 1.022,01 | | 272,47 | | 164,51 |
| 3. | Београд Дунав, Београд Доњи град, Београд Ранжирна, Карађорђев парк, Панчевачки мост, Топчидер, Раковица, Земун, Мокра Гора | 681,68 | | 244,71 | | 147,03 |
| 4. | Нови Сад (остали простор) и Рума (у граду) | 551,10 | | 208,72 | | 125,44 |
| 5. | Ниш (главна станица) | 475,02 | | 193,30 | | 102,82 |
| 6. | Ниш (остали простор), Нови Сад ранжирна, Суботица (главна станица) | 390,71 | | 154,23 | | 98,71 |
| 7. | Краљево, Ужице, Крушевац, Лесковац, Чачак, Панчево, Ваљево, Бјељина, Шабац, Крагујевац и Суботица (остали простор) | 318,74 | | 92,54 | | 61,69 |
| 8. | Зајечар, Вршац, Пожаревац, Зрењанин, Црвени Крст, Ресник, Младеновац, Пожега, Параћин, Јагодина, Неготин, Батајница, Ужице теретна, Аранђеловац | 308,45 | | 79,17 | | 56,55 |
| 9. | Смедеревска Паланка, Лајковац, Сомбор, Кикинда, Хоргош, Сремска Митровица, Шид, Врање, Зрењанин теретна | 287,89 | | 61,69 | | 49,35 |
| 10. | Бор, Велика Плана, Ћуприја, Смедерево, Рашка, Пријепоље, Кучево, Пирот, Мали Зворник, Лазаревац, Лозница, Лапово, Палић, Ристовац, Алексинац, Зрењанин фабрика, Свилајнац, Деспотовац, Прибој, Бољевци, Врњачка бања, Сурчин, Остружница, Рипањ | 251,90 | | 56,55 | | 42,16 |
| 11. | Сента, Бачка топола, Вреоци, Прокупље, Сталаћ, Куршумлија, Нова Пазова, Стара Пазова, Трстеник, Књажевац, Димитровград, Петроварадин, Стопања, Костолац, Грошница, Краљево (остале станице), Зајечар (остале станице), Параћин (остале станице), Врбас и Рума (остало) | 185,07 | | 46,27 | | 37,01 |
| 12. | Мајданпек, Ушће, Инђија, Дољевац, Косјерић, Сремски Карловци, Прешево, Сврљиг, Мала Крсна, Радинац, Бања Ковиљача, Бечеј, Бујановац, Владичин Хан, Римски Шанчеви, Ужице (остале станице), Бачка Паланка, Кошеви | 113,10 | | 35,99 | | 28,79 |
| 13. | Остале станице | 82,25 | | 30,85 | | 21,59 |
| 14. | Тунели и житни магацини на свим локацијама | - | | 20,56 | | - |
| 15. | Подруми, тавани, ходници, санитарни чворови, шупе и остали помоћни простори | 50% од почетне цене из колоне II | | | | |
| 16. | Гараже на свим локацијама | 143,95 | | | | |
| 17. | гаражна места и бокс гараже на свим локацијама | 123,38 | | | | |
| 18. | Јавни станични WC-и | 20% од почетне цене из колоне I, са обавезом одржавања и правом наплате за пружање услуга | | | | |
| 19. | Простор за апарате за самопослуживање (банкомати, мењачнице, кафемати и сл.) увећан за простор за услуживање и опслуживање (најмање 1m2 по апарату) | 1.500,00 | | | | |
|  | Рекламни простор | Почетна цена (РСД/m² месечно) | | | | |
|  | Локација | | Светлећа реклама „дисплеј” | | Плаката „билборд” | |
| 1. | Београд Центар | | 1.490,09 | | 1.226,62 | |
| 2. | Београд изнад улице Војводе Мишића | | 1.226,62 | | 952,09 | |
| 3. | Београд, простор унутар Сајма и сл, Београд остале локације, Вуков Споменик, Нови Сад у граду и путничка станица, локације  уз магистралне друмске саобраћајнице у свим местима | | 1.089,87 | | 818,43 | |
| 4. | Ниш, Суботица, Нови Сад, остало и локације уз регионалне друмске саобраћајнице у свим местима | | 863,67 | | 544,94 | |
| 5. | Краљево, Крагујевац, Ужице, Ваљево, Крушевац, Сремска Митровица, Сомбор, Зрењанин, Чачак, Пожаревац, Панчево, Јагодина и локације уз локалне друмске саобраћајнице у свим местима | | 431,84 | | 318,74 | |
| 6. | Остале станице и локације | | 359,86 | | 205,64 | |

ˮ.

Назив Табеле 3. мења се и гласи: „Висина накнаде за привремено коришћење делова пружног појасаˮ.

У Табели 3. у реду под бројем 1, у колони Локација речи: „Београд до I магацинаˮ замењују се речима: „Београд Центарˮ, а у реду под бројем 2, у колони Локација речи: „Београд центарˮ бришу се.

Таб. 4.1, 4.2. и 4.3. мењају се и гласе:

„Табела 4.1. Висина накнаде за конституисање права службености пролаза за линијски инфраструктурни објекат као и индустријске железнице и индустријског колосека

|  |  |  |  |
| --- | --- | --- | --- |
| Пречник вода | Јединична цена по m' кроз труп пруге за угао од 90ο (дин/ m' месечно) | Јединична цена по m' у инфраструктурном појасу паралелно са пругом (дин/ m' месечно) | Јединична цена по m' у инфраструктурном појасу изнад пруге (дин/ m' месечно) |
| 1 | 2 | 3 | 4 |
| до ∅ 50 mm | 40.50 | 1,65 | 1,65 |
| од ∅ 51-100 mm | 59,63 | 4,63 | 4,63 |
| од ∅ 101-150 mm | 100,25 | 12,85 | 12,85 |
| од ∅ 151-200 mm | 139,83 | 23,65 | 23,65 |
| од ∅ 201-250 mm | 180,45 | 40,62 | 40,62 |
| од ∅ 251-300 mm | 220,03 | 66,67 | 66,67 |
| од ∅ 301-350 mm | 260,13 | 84,31 | 84,31 |
| од ∅ 351-400 mm | 299,20 | 112,07 | 112,07 |
| ≥∅ 400 mm | 480,16 | 287,89 | 287,89 |

Табела 4.2. Висина накнаде за конституисање права службености пролаза за пратеће објекте и монтажне уређаје

|  |  |
| --- | --- |
| Површина пратећег објекта, односно монтажног уређаја | Висина накнаде у дин/ m2 месечно |
| ≤ 10 m2 | 6.389,62 |
| ˃ 10 m2 | 639,01 |

ˮ.

Табела 4.3. Висина накнаде за установљавање службености пролаза за изградњу и реконструкцију улица, пута, приступног пута, моста, надвожњака, индустријског колосека на земљишту и над земљиштем које користи управљач јавне железничке инфраструктуре

|  |  |  |
| --- | --- | --- |
| РБ | Л о к а ц и ј а | у РСД  по m2 месечно |
| 1. | Београд центар, Вуков споменик | 19,19 |
| 2. | Београд (остало), Карађорђев парк, Панчевачки мост, Београд Дунав, Нови Београд, Београд Доњи град, Нови Сад, Ниш, Црвени крст | 12,34 |
| 3. | Суботица, Нови Сад ранжирна, Мокра Гора | 8,74 |
| 4. | Ваљево, Крушевац, Ужице, Краљево, Чачак, Ћеле Кула, Нишка Бања, Бјељина, Зајечар, Неготин, Зрењанин, Београд ранжирна, Панчево, Раковица, Лесковац, Шабац, Земун, Младеновац, Сремска Митровица, Шид, Топчидер, Крагујевац, Пожаревац | 7,19 |
| 5. | Смедерево, Ресник, Крњача, Обреновац, Јагодина, Параћин, Ћуприја, Барич, Пожега, Лапово, Сомбор, Рума, Пирот, Врање, Вршац, Димитровград, Пријепоље, Аранђеловац, Ристовац, Рашка, Кучево, Зворник, Лајковац, Лазаревац, Батајница, Ужице теретна, Кикинда, Зрењанин теретна, Врњачка Бања, Палић | 4,11 |
| 6. | Нова Пазова, Стара Пазова, Велика Плана, Паланка, Врањска Бања, Прибој, Вреоци, Бор, Алексинац, Прокупље, Петроварадин, Бачка Паланка, Трстеник, Бечеј, Рипањ, Књажевац, Хоргош, Лозница, Инђија, Дољевац, Зрењанин фабрика, Буковик, Сурчин, Мислођин, Бољевци, Јаково, Остружница | 3,60 |
| 7. | Сталаћ, Врбас, Сента, Бачка Топола, Деспотовац, Свилајнац, Грошница, Иверак, Оџаци, Косјерић, Мала Крсна, Стопања, Кошеви, Мајданпек, Марковац, Мокрин, Чока, Кула, Апатин, Овча, Падинска Скела, Сврљиг, Тител, Грљан, Беочин, Радинац, Куршумлија, Сремски Карловци, Прешево, Житорађа, Владичин Хан, Костолац, Римски Шанчеви, Умка, Раља, Барошевац | 3,60 |
| 8. | Остале станице | 3,08 |

ˮ

У Табели 5.3, у реду под редним бројем 1, у колони Локација речи: „Београд до I магацина,ˮ бришу се.

Члан 88.

У Прилогу 13. у Табели, у називу колоне Висина накнаде (динара) реч: „Висинаˮ замењује се речима: „Највиши износˮ, а у реду под редним бројем 1, у колони Висина накнаде (динара) износ: „25ˮ замењује се износом: „100ˮ.

Члан 89.

У Прилогу 14, Табела 3. у реду под редним бројем 3.1, у колони Накнада у динарима износ: „823 – 1234ˮ замењује се износом: „823 - 1500ˮ.

Члан 90.

У Прилогу 15. тачка 4) речи: „цифрама „78” иˮ замењују се речима: „цифромˮ.

У тач. 5) и 6) речи: „цифрама „72” и „76”ˮ замењују се речима: „цифрама „72”, „76” и „78”ˮ.

У тачки 11) алинеја трећа речи: „национални одредишни кôд мобилне мреже из лиценцеˮ замењује се речима: „прва два додељена двоцифрена национална одредишна кода мобилне мрежеˮ.

У алинеји четвртој речи: „национални одредишни кôд мобилне мреже ван лиценцеˮ замењује се речима: „двоцифрени национални одредишни кôд мобилне мреже након прва два додељена двоцифрена национална одредишна кода мобилне мрежеˮ.

Члан 91.

У Прилогу 16. Начин утврђивања накнаде за коришћење радио-фреквенција тачка 2. мења се и гласи:

„2. Накнада за коришћење радио-фреквенцијa у мобилној и фиксној служби

2.1. Годишња накнада за коришћење једне радио-фреквенције за радио станицу у радио-мрежи са симплексним, семидуплексним и дуплексним начином рада, утврђује се према следећој формули:

Н = О x Кд x Кс x Кт

Где је:

Н - висина годишње накнаде;

О - основица за израчунавање накнаде 18.000,00 динара;

Кд – начин рада (симплекс или семидуплекс и дуплекс):

а) за симплексни начин рада - коефицијент 0,5;

б) за семидуплексни и дуплексни начин рада - коефицијент 1;

Кс - број радио станица у радио-мрежи:

а) до 100 - коефицијент 1;

б) до 200 - коефицијент 2;

в) до 400 - коефицијент 3;

г) преко 400 - коефицијент 5;

Кт – ширина канала:

а) за ширину канала 200 КHz – коефицијент 8;

б) за ширину канала 25 КHz – коефицијент 1;

в) за ширину канала 12,5 КHz – коефицијент 0,5.

2.2. Годишња накнада за коришћење једног пара радио-фреквенција на деоници радио-релејне везе, за дуплексни начин рада, односно једне фреквенције за симплексни начин рада, за једну поларизацију, утврђује се према следећој формули:

Н = 2 x О x Кц x Кф x Кд

где је:

Н - висина годишње накнаде;

О - основица за израчунавање накнаде 21.000,00 динара;

Кц - намена радио-мреже у којој се користи радио-релејна веза, одређена одговарајућом ширином канала (Б), и то:

а) Б ≤ 180 KHz - коефицијент 0,1;

б) 180 KHz < Б ≤ 700 KHz - коефицијент 0,2;

в) 700 KHz < Б ≤1,75 MHz - коефицијент 0,3;

г) 1,75 MHz < Б ≤ 3,5 MHz - коефицијент 0,4;

д) 3,5 MHz < Б ≤ 7 MHz - коефицијент 1;

ђ) 7 MHz < Б ≤ 14 MHz - коефицијент 2;

е) 14 MHz < Б ≤ 28 MHz - коефицијент 3;

ж) 28 MHz < Б ≤ 40 MHz - коефицијент 4;

з) 40 MHz < Б ≤56 MHz - коефицијент 5;

и) 56 MHz < Б ≤80 MHz - коефицијент 5,5;

ј) 80 MHz < Б ≤112 MHz - коефицијент 6;

к) 112 MHz < Б - коефицијент 6,5;

Кф - намена радио-мреже у којој се користи радио-релејна веза, одређена фреквенцијским опсегом и то:

а) ф ≤ 10 GHz - коефицијент 1;

б) 10 GHz < ф ≤ 20 GHz - коефицијент 0,8;

в ) 20 GHz < ф ≤ 30 GHz - коефицијент 0,6;

г) ф >30 GHz - коефицијент 0,5;

где је ф радио-фреквенција изражена у GHz;

Кд – начин рада (дуплекс или симплекс):

а) за дуплексни рад - коефицијент 1;

б) за симплексни рад - коефицијент 0,5.

Уколико се на истој деоници користе два или више суседних канала у истом радио-фреквенцијском опсегу уз коришћење хоризонталне и вертикалне поларизације за сваки појединачни канал, висина накнаде за прву поларизацију утврђује се према ставу 1. ове подтачке, а висина накнаде за другу поларизацију износи 20% накнаде утврђене ставом 1. ове подтачке.

2.3. Накнада за коришћење радио-фреквенција за радио станицу у јавној комуникационој мрежи

2.3.1. Годишња накнада за коришћење радио-фреквенција у широкопојасној јавној комуникационој мрежи за базну станицу у радио-мрежи са дуплексним начином рада, утврђује се према следећој формули:

Н = О x Кц x Кп

где је:

Н - висина годишње накнаде;

О - основица за израчунавање накнаде - 90.000,00 динара;

Кц - намена радио-мреже у којој се радио станица рационално користи одређена одговарајућом ширином канала, и то:

а) за канал ширине 200 kHz- коефицијент 1;

б) за канал ширине 1,25 MHz - коефицијент 7;

Кп - број претплатника (корисника) у зони опслуживања (тржишна конкуренција):

а) п ≤ 500 претплатника - коефицијент 0,5;

б) 500< п ≤ 1.000 претплатника - коефицијент 1;

в) 1.000 < п ≤ 5.000 претплатника - коефицијент 1,5;

г) 5.000 < п ≤ 10.000 претплатника - коефицијент 2;

д) п > 10.000 претплатника - коефицијент 2,5.

2.3.2. Годишња накнада за коришћење радио-фреквенција у јавној мобилној комуникационој мрежи са дуплексним начином рада (Frequency Division Duplex – FDD или Time Division Duplex – TDD), утврђује се по фреквенцијским опсезима према следећој формули:

Н = ∑Ни, и =1 до 7;

Н - укупна висина годишње накнаде;

и =1 за фреквенцијски опсег 700 MHz;

и =2 за фреквенцијски опсег 800 MHz;

и = 3 за фреквенцијски опсег 900 MHz;

и =4 за фреквенцијски опсег 1800 MHz;

и =5 за фреквенцијски опсег 2100 МHz;

и =6 за фреквенцијски опсег 2600 МHz;

и =7 за фреквенцијски опсег 3600 МHz.

Где је Ни - висина годишње накнаде по фреквенцијском опсегу:

Ни = О x Кои x Кки x Кт x Кд

О - основица за израчунавање накнаде - 85.500,00 динара;

Кои - коефицијент одређен фреквенцијским опсегом радио-мреже:

и = 1, коефицијент 2;

и = 2, коефицијент 2;

и = 3, коефицијент 2;

и = 4, коефицијент 1;

и = 5, коефицијент 1;

и = 6, коефицијент 1;

и = 7, коефицијент 0,4.

Кки - коефицијент који означава број основних канала ширине 200 KHz у додељеном фреквенцијском опсегу и (и = 1,7), а који се израчунава по формули:

Кки = Б/200, где је Б додељени фреквенцијски опсег у KHz (Downlink-DL за FDD);

Кт - коефицијент одређен тржишном конкуренцијом - зависи од укупног броја претплатника (п) у свим додељеним фреквенцијским опсезима на 700 MHz, 800 MHz, 900 MHz, 1800 MHz, 2100 MHz, 2600 MHz и 3600 MHz по следећем принципу:

а) п ≤ 500.000 претплатника - коефицијент 0,25;

б) п ≤ 1.000.000 претплатника - коефицијент 0,5;

в) 1.000.000 < п ≤ 1.500.000 претплатника - коефицијент 1;

г) 1.500.000 < п ≤ 2.000.000 претплатника - коефицијент 1,5;

д) 2.000.000< п ≤ 2.500.000 претплатника - коефицијент 1,75.

ђ) 2.500.000 < п ≤ 3.000.000 претплатника - коефицијент 2;

е) п > 3.000.000 претплатника - коефицијент 2,5.

Кд – коефицијент одређен начином рада у додељеном фреквенцијском опсегу (FDD или TDD):

а) за FDD начин рада - коефицијент 1;

б) за TDD начин рада - коефицијент 0,5.

2.3.3. Годишња накнада за коришћење радио-фреквенције у јавној комуникационој мрежи са фиксним бежичним приступом (укључује мултимедијалне бежичне системе), уколико се право коришћења радио-фреквенције стиче издавањем појединачне дозволе за коришћење радио-фреквенција по захтеву, утврђује се према следећој формули:

Н = О x Кс  x Кф x Б x Кд

Где је:

Н - висина годишње накнаде;

О - основица за израчунавање накнаде 30.000,00 динара;

Кс – коефицијент броја базних станица (ББС) у мрежи:

а) за ББС ≤ 10- коефицијент 0,5;

б) за 10 < ББС ≤ 50 - коефицијент 1;

в) за 50 < ББС ≤ 100 - коефицијент 1,5;

г) за 100 < ББС ≤ 200 - коефицијент 2,5;

д) за ББС > 200 - коефицијент 3.

Кф – коефицијент фреквенцијског опсега (где је ф ознака за радио-фреквенцију):

а) за ф ≤ 1 GHz - коефицијент 1;

б) за 1 GHz < ф ≤ 3 GHz - коефицијент 0,5;

в) за 3 GHz < ф ≤ 11 GHz - коефицијент 0,4;

г) 11 GHz < ф ≤ 30 GHz - коефицијент 0,2;

д) за ф ˃ 30 GHz - коефицијент 0,1.

Б- ширина неупареног фреквенцијског блока израженог у МHz, и

Кд – коефицијент начина рада радио-мреже:

а) за FDD начин рада - коефицијент 1;

б) за TDD начин рада - коефицијент 0,5.

2.3.4. Годишња накнада за коришћење радио-фреквенције у јавној комуникационој мрежи са фиксним бежичним приступом, када се право коришћења радио-фреквенције стиче издавањем појединачне дозволе за коришћење радио-фреквенција на основу јавног надметања утврђује се према следећој формули:

Н = О x Кт x Кф x Б x Кд

Где је:

Н - висина годишње накнаде;

О - основица за израчунавање накнаде 30.000,00 динара;

Кт – коефицијент броја становника (БС) у зони покривања:

а) за БС ≤ 10. 000- коефицијент 0,5;

б) за 10. 000 < БС ≤ 100. 000 - коефицијент 1 ;

в) за 100. 000 < БС ≤ 500. 000- коефицијент 1,5;

г) за 500. 000 < БС ≤ 1. 000. 000 - коефицијент 2,5;

д) за БС > 1. 000. 000 - коефицијент 3.

Кф – коефицијент фреквенцијског опсега (где је ф ознака за радио-фреквенцију):

а) за ф ≤ 1 GHz - коефицијент 1;

б) за 1 GHz < ф ≤ 3 GHz - коефицијент 0,5;

в) за 3 GHz < ф ≤ 11 GHz - коефицијент 0,4;

г) 11 GHz < ф ≤ 30 GHz - коефицијент 0,2;

д) за ф ˃ 30 GHz - коефицијент 0,1.

Б – ширина неупареног фреквенцијског блока израженог у МHz, и

Кд – коефицијент начина рада радио-мреже:

а) за FDD начин рада - коефицијент 1;

б) за TDD начин рада - коефицијент 0,5.ˮ.

После тачке 3. додаје се тачка 3а, која гласи:

„3а Накнада за коришћење радио-фреквенције за радио-станицу у мобилној сателитској служби CGC (Complementary Ground Component).

Годишња накнада за коришћење радио-фреквенција за радио-станицу у мобилној сателитској служби CGC (Complementary Ground Component) израчунава се према следећој формули:

Н = О x Кф

где је:

Н - висина годишње накнаде;

О - основица за израчунавање накнаде - 85.500,00 динара;

Кф – број основних канала ширине 1 МHz у додељеном фреквенцијском опсегу (Downlink –DL).ˮ.

У тачки 4. подтачке 4.2. и 4.3. мењају се и гласе:

„4.2. Годишња накнада за коришћење радио-фреквенције за радио станицу на копну која је намењена за: сигурност ваздушне пловидбе, сигурност пловидбе на унутрашњим пловним путевима, радио навигацију, радио детерминацију, радио локацију, метеоролошка и хидролошка осматрања и истраживања и научне и друге сврхе, по радио станици, износи 18.000,00 динара.

Годишња накнада за коришћење радио-фреквенције за радио станицу из претходног става која користи радио-фреквенције у оквиру додељеног фреквенцијског опсега, по радио станици износи 27.000,00 динара.

Годишња накнада за коришћење радио-фреквенције за радио станицу која је намењена за обележавање пловних путева, по радио станици, износи 1.800,00 динара.

4.3. Годишња накнада за коришћење једне радио-фреквенције за радио-станицу за терестричке аудио и видео PMSE апликације (укључујући SAP/SAB И ENG/OB) као и сервисне радио везе, износи 42.000,00 динара.ˮ.

Тачка 5. мења се и гласи:

„5. Висина накнаде за привремено коришћење радио-фреквенција утврђује се према следећој формули:

НПР = Н x КПР

где је:

Н – висина годишње накнаде;

КПР – коефицијент привременог коришћења радио-фреквенција који је одређен роком важења дозволе у данима (пр), и то:

а) за 1 ≤ пр ≤ 60 - коефицијент 0,2;

б) за 61 ≤ пр ≤ 121 - коефицијент 0,4;

в) за 122 ≤ пр ≤ 182- коефицијент 0,6;

г) за 183 ≤пр ≤ 243 - коефицијент 0,8;

д) за 244 ≤ пр ≤ 304 – коефицијент 1;

ђ) за 305 ≤ пр ≤ не дужи од годину дана – коефицијент 1,2.ˮ.

Додаје се тачка 6, која гласи:

„6. Годишња накнада за коришћење радио-фреквенција, односно радиофреквенцијског спектра на основу појединачне дозволе која се издаје по захтеву обрачунава се на годишњем нивоу у периоду важења те појединачне дозволе.ˮ.

Члан 92.

Обавезе по основу накнада које су настале до дана почетка примене овог закона а нису плаћене, измириће се у складу са прописима који су били на снази у време настанка обавезе.

Поступци утврђивања, наплате и контроле накнада који су започети до дана почетка примене овог закона, окончаће се по прописима по којима су започети.

Изузетно од става 2. овог члана поступци утврђивања накнаде за загађивање вода који су започети по прописима који су важили до дана почетка примене овог закона, а нису окончани, окончаће се у складу са овим законом, ако је то повољније за обвезника накнаде.

Члан 93.

Обвезник накнаде за заштиту и унапређивање животне средине до утврђивања обавезе за 2024. годину плаћа аконтацију месечно у висини месечне обавезе за претходну годину.

Члан 94.

Прво усклађивање динарских износа накнада прописаних овим законом, извршиће се у 2024. години применом индекса потрошачких цена, према подацима републичког органа надлежног за послове статистике, за период од 1. јануара до 30. септембра 2024. године, при чему се заокруживање врши тако што се износ мањи и једнак 0,50 динара не узима у обзир, а износ преко 0,50 динара заокружује на 1,00 динар. Изузетно када су износи накнада прописани овим законом на једно, односно више децималних места заокруживање усклађених динарских износа врши се на прописани број децималних места.

Влада ће, на предлог министарства надлежног за послове финансија, утврдити и објавити у „Службеном гласнику Републике Србије” усклађене динарске износе накнада из стaва 1. овог члана.

Објављени усклађени динарски износи накнада из става 1. овог члана примењиваће се од 1. јануара наредне године у односу на годину у којој се врши усклађивање.

Члан 95.

Подзаконскa актa за извршавање овог закона биће донета у року од три месеца од дана ступања на снагу овог закона.

До доношења подзаконских аката из става 1. овог члана примењиваће се подзаконска акта донета до дана ступања на снагу овог закона, ако нису у супротности са одредбама овог закона.

Члан 96.

Непосредни држалац непокретности из члана 47. овог закона који је прикључење на јавни пут извршио без дозволе надлежног органа, а до дана ступања на снагу овог закона није доставио податке за идентификацију (адреса, ПИБ, матични број), као и податке о површини заузетог путног земљишта оверене од овлашћене геодетске организације дужан је да управљачу јавног пута достави податке у року од три месеца од дана ступања на снагу овог закона.

Члан 97.

Висина накнаде за конституисање права службености пролаза из члана 87. овог закона, из Прилога 11. Таб. 4.1, 4.2. и 4.3. примениће се приликом утврђивања накнаде за 2024. годину у износу умањеном за 75%, за 2025. годину у износу умањеном за 50%, а за 2026. годину у износу умањеном за 25%.

Највиши износ накнаде из члана 88. овог закона, из Прилога 13, Табеле Висина накнаде за коришћење природног лековитог фактора, на основу кога ће прописати јединице локалне самоуправе актом скупштине, износе накнаде за коришћење природног лековитог фактора умањује се за 2024. годину 50%, а за 2025. годину 25%.

Члан 98.

Износ накнаде за одводњавање који се утврђује за 2023. годину у складу са чл. 85 - 89. Закона о накнадама за коришћење јавних добара („Службени гласник РСˮ, бр. 95/18, 49/19, 86/19 - др. пропис, 156/20 - др. пропис, 15/21 - др. пропис, 15/23 - др. пропис) умањује се за 50% физичком лицу и предузетнику - власнику, односно кориснику земљишта и објеката на мелиорационом подручју одређеном у складу са законом којим се уређују воде, и то:

1) земљишта уписаног у Регистар пољопривредних газдинстава;

2) објекта уписаног у Централни регистар објеката у складу са законом којим се уређује безбедност хране, ако је истовремено уписан и у Регистар пољопривредних газдинстава;

3) објекта уписаног у Регистар објеката, односно Регистар одобрених објеката у складу са законом којим се уређује ветеринарство ако је истовремено уписан и у Регистар пољопривредних газдинстава.

На поступке утврђивања накнаде за одводњавање за 2023. годину који су започети а нису окончани до дана ступања на снагу овог закона примениће се одредбе става 1. овог члана.

Обвезници накнаде за одводњавање из става 1. овог члана којима је утврђена обавеза накнаде за одводњавање решењем за 2023. годину донетим пре ступања на снагу овог закона, сматра се да су измирили обавезу накнаде за одводњавање у целости уплатом 50% износа утврђеног решењем за 2023. годину.

Ако је обвезник накнаде за одводњавање у 2023. години платио више него што је обавезан да плати за 2023. годину у складу са ставом 1. овог члана одобриће се, на захтев обвезника накнаде, повраћај више плаћеног износа ако нема доспелих обавеза по другом основу, у складу са законом којим се уређује порески поступак и пореска администрација.

Члан 99.

Даном почетка примене овог закона престају да важе одредбе члана 2. тач. 55) и 56), члана 112. тачка 7) и члана 113. тачка 1) Закона о путевима („Службени гласник РСˮ, бр. 41/18 и 95/18 - др. закон).

Члан 100.

Овај закон ступа на снагу осмог дана од дана објављивања у „Службеном гласнику Републике Србијеˮ, а примењиваће се од 1. јануара 2024. године, осим одредаба члана 17, чл. 29 - 34, чл. 93, 94, 95. и 98. овог закона које ће се примењивати од дана ступања на снагу овог закона, као и одредаба члана 41. став 5. и члана 43. став 1. овог закона које ће се примењивати од 1. јуна 2024. године.